Փաստաթղթեր ՀՀ նախագահի հրամանագրերը Է. Մ. ՂԱԶԱՐՅԱՆԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳԻՏՈՒԹՅԱՆ ՎԱՍՏԱԿԱՎՈՐ ԳՈՐԾՉԻ ՊԱՏՎԱՎՈՐ ԿՈՉՈՒՄ ՇՆՈՐՀԵԼՈՒ ՄԱՍԻՆ Ղեկավարվելով 2005 թվականի փոփոխություններով Հայաստանի Հանրապետության Սահմանադրության 55-րդ հոդվածի 16-րդ կետով եւ հիմք ընդունելով «Հայաստանի Հանրապետության պետական պարգեւների եւ պատվավոր կոչումների մասին» Հայաստանի Հանրապետության օրենքը՝ ո ր ո շ ու մ ե մ. Հանրապետության տոնի առթիվ, գիտության եւ կրթության բնագավառում ունեցած նշանակալի վաստակի համար Հայ-Ռուսական (Սլավոնական) համալսարանի մաթեմատիկայի եւ բարձր տեխնոլոգիաների ինստիտուտի տնօրեն, Հայաստանի Հանրապետության գիտությունների ազգային ակադեմիայի ակադեմիկոս Էդուարդ Մուշեղի ՂԱԶԱՐՅԱՆԻՆ շնորհել Հայաստանի Հանրապետության գիտության վաստակավոր գործչի պատվավոր կոչում: ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՆԱԽԱԳԱՀ Ս.ՍԱՐԳՍՅԱՆ 2017թ. Մայիսի 17 Երեւան ՆՀ-387-Ա


Matyan.am | «Հակոբ Կոջոյան» 8 Ապրիլ, 2019 20:00 Մեր Ազգը Գեղանկարիչ, մանկավարժ, ՀԽՍՀ ժողովրդական նկարիչ Ծնվել է 1883թ. դեկտեմբերի 15-ին Ախալցխայում: Սովորել է Վլադիկավկազի քաղաքային վարժարանում: 1900թ. ավարտել է վարժարանը, մեկնել Մոսկվա եւ 1900-1901թթ. աշակերտել ոսկերիչ-փորագրիչ Պրուսովին: 1905-1907թթ. Հ.Կոջոյանը սովորել է Մյունխենի գեղարվեստի ակադեմիայում, ապա երկու տարի ապրել Փարիզում: 1909թ. վերադարձել է Վլադիկավկազ եւ զորակոչվել բանակ: 1912-1914թթ. աշխատել է Մոսկվայում: Առաջին համաշխարհային պատերազմի տարիներին կրկին զորակոչվել է բանակ: 1918թ. Հ.Կոջոյանը հաստատվել է Հայաստանում եւ նույն թվականին Ն.Մառի հնագիտական արշավախմբի հետ մասնակցել Անիի պեղումներին: Հայոց մայրաքաղաքում անցկացրած օրերի տպավորությունները հետագայում արտահայտվել են նրա «Անիի ավերակները» (1919) նկարում: 1920թ. հուլիսին Հ.Կոջոյանը ճարտարապետ Ալ.Թամանյանի նախագծով ստեղծել է Հայաստանի Հանրապետության զինանշանը: 1921թ. փետրվարյան ապստամբության պարտությունից հետո Հ.Կոջոյանը հեռացել է Պարսկաստան եւ հաստատվել Թավրիզում: 1922թ. Խորհրդային Հայաստանի կառավարության հրավերով նկարիչը վերադարձել է Երեւան: Ճարտարապետ Կ.Հալաբյանի եւ նկարիչ Ս.Առաքելյանի հետ Հ.Կոջոյանն աշխատել է ռուսաստանյան հեռագրական գործակալության հայկական բաժանմունքի (ԱրմԿավՌՕՍՏԱ) արվեստանոցում, թողարկել ագիտացիոն պլակատներ եւ ծաղրանկարներ: 1923թ. նկարչի աշխատանքը Մոսկվայում արժանացել է առաջին կարգի դիպլոմի: 1924-1930թթ. Հ.Կոջոյանը ԵՊՀ տեխնիկական ֆակուլտետում ապագա ճարտարապետներին դասավանդել է նկարչություն, իսկ 1930-ից շարունակել է աշխատանքը նորաստեղծ ԵՐՊԻ-ում: 1925թ. նա մի շարք նշանավոր նկարիչների հետ իրականացրել է «Խորհրդային Հայաստանի հինգ տարին» ժողովածուի ձեւավորումը, մասնակցել ՀԽՍՀ պետական զինանշանի էսքիզների ցուցահանդեսին: 1920-ականներին նրա ստեղծած նշանավոր գործերից է «Սասունցի Դավիթ» գրաֆիկական աշխատանքը: Հետագայում եւս շարունակել է ստեղծագործել գրքային գրաֆիկայի ասպարեզում. 1925թ. նկարազարդել է Ստ.Զորյանի «Հազարան բլբուլ» հեքիաթը, առաջին մանկական պատկերազարդ հրատարակությունները` Հ.Թումանյանի «Գիքորը» եւ «Տերն ու ծառան», 1933թ.` Ե.Չարենցի «Գիրք ճանապարհին» ու Ա.Բակունցի «Սեւ ցելերի սերմնացանը», 1934թ.` Մ.Գորկու «Բանաստեղծություններ եւ լեգենդներ» ժողովածուն եւ այլն: Նրա նկարազարդումները 1934թ. ներկայացվել են խորհրդային գրողների առաջին համագումարի առթիվ Մոսկվայում բացված ցուցահանդեսում` նկարչին բերելով լայն ճանաչում: Այդ շրջանում նրա գործերը ներկայացվել են խորհրդային գրաֆիկայի միջազգային մի շարք ցուցահանդեսներում (Լոնդոն, Ֆիլադելֆիա, Դանցիգ): 1939թ. Հ.Կոջոյանը մասնակցել է Մոսկվայում բացված հայկական արվեստի տասնօրյակի ցուցահանդեսին եւ պարգեւատրվել Աշխատանքային կարմիր դրոշի շքանշանով: 1941թ. նա ստեղծել է Հ. Ստեփանյանի «Սասունցի Դավիթ» օպերայի դեկորացիաների էսքիզները: 1945թ. նա նկարազարդել է ՍայաթՆովայի խաղերի ժողովածուն: 1945-1954թթ. դասավանդել է Երեւանի գեղարվեստի ինստիտուտում: 1954թ. եւ 1958թ. Երեւանում, 1959թ. Թբիլիսիում, Բաքվում, Մոսկվայում, Լենինգրադում, 1982թ. Սոֆիայում եւ Պլովդիվում կազմակերպվել են նրա ստեղծագործությունների անհատական ցուցահանդեսներ: Հ.Կոջոյանի վերջին տարիների լավագույն ստեղծագործություններից են Հ.Թումանյանի «Փարվանա» լեգենդի նկարազարդումները: Հ.Կոջոյանը վախճանվել է 1959թ. ապրիլի 24-ին Երեւանում: Հ.Կոջոյանի ստեղծագործությունները պահվում են Հայաստանի ազգային պատկերասրահում, Սանկտ Պետերբուգի ռուսական թանգարանում, Մոսկվայի` Արեւելքի ժողովուրդների արվեստի թանգարանում, Կիեւի ռուսական արվեստի թանգարանում եւ նկարչի` 1973թ. Երեւանում ստեղծված տուն-թանգարանում: «Հազարան բլբուլ» հեքիաթի պատկերազարդումներից «Ճաշարան Թավրիզում» (1922 թ.) «Հայկական մունետիկ» (1921 թ.) Սբ. Հակոբ Մծբնա Հայրապետ. Հովիվների մասին Հակոբ Դ Ջուղայեցի. Կենսագրություն Հակոբ Կարապենց. Կենսագրություն Հայկական կերպարվեստում դիմանկարի ժանրի հիմնադիր՝ Հակոբ Հովնաթանյան Հակոբ Մելքումյան. Կենսագրություն


Լրատվություն Մամլո հաղորդագրություններ Նախագահ Սերժ Սարգսյանն ընդունել է ԽՍՀՄ ժողովրդական արտիստ Իոսիֆ Կոբզոնին 23.09.2017 Նախագահ Սերժ Սարգսյանն այսօր ընդունել է ՌԴ Պետական դումայի մշակույթի հարցերով հանձնաժողովի նախագահի առաջին տեղակալ, ԽՍՀՄ ժողովրդական արտիստ Իոսիֆ Կոբզոնին, ով Երեւանում է իր ծննդյան 80-ամյա հոբելյանի առթիվ կազմակերպված «Միասին» խորագիրը կրող բարեգործական համերգին մասնակցելու նպատակով: Նախագահը ողջունել է հյուրին, ում ծննդյան օրվա առթիվ օրերս շնորհավորական ուղերձ էր հղել: Օգտվելով հանդիպման առիթից՝ Հանրապետության Նախագահը մեկ անգամ եւս շնորհավորել ու գնահատանքի խոսքեր է հղել անվանի արտիստին: Հայ-ռուսական բարեկամական հարաբերությունների ամրապնդման եւ մշակութային կապերի զարգացման գործում ներդրած նշանակալի ավանդի համար Նախագահ Սերժ Սարգսյանը Իոսիֆ Կոբզոնին պարգեւատրել է պետական բարձր պարգեւով՝ Պատվո շքանշանով:


source: wikipedia

text: Մոլդովա , պաշտոնապես՝ Մոլդովայի Հանրապետություն (), դեպի ծով ազատ ելք չունեցող պետություն Արեւելյան Եվրոպայում, որն արեւմուտքում սահմանակցում է Ռումինիային, իսկ հյուսիսում, հարավում եւ արեւելքում՝ Ուկրաինային։ Ուկրաինայի հետ երկրի արեւելյան սահմանին՝ Դնեստր գետի երկայնքով, ձգվում է Մերձդնեստրի ինքնահռչակ հանրապետությունը, որի տարածքը դուրս է Մոլդովայի Հանրապետության վերահսկողությունից։ Մոլդովայի մայրաքաղաքն ու խոշորագույն քաղաքը Քիշինյովն է։ Մոլդովայի ներկայիս տարածքի մեծ մասը 14-րդ դարից մինչեւ 1812 թվականը եղել է Մոլդովական իշխանության մաս` մինչ Օսմանյան տերության կողմից վերջինիս հանձնումը Ռուսական կայսրությանը։ Կայսերական Ռուսաստանի կազմում Մոլդովան հայտնի է դառնում Բեսարաբիա անվանումով։ 1856 թվականին հարավային Բեսարաբիան վերադարձվում է Մոլդովային, որը երեք տարի անց միավորվելով Վալախիայի հետ ձեւավորում է Ռումինիան։ Այնուամենայնիվ, շատ չանցած՝ 1878 թվականին, ռուսական տիրապետությունը տարածաշրջանի նկատմամբ վերականգնվում է։ 1917 թվականի Ռուսական հեղափոխության շրջանում Բեսարաբիան կարճ ժամանակով դառնում է ինքնավար հանրապետություն Ռուսաստանի կազմում։ 1918 թվականի փետրվարին Մոլդովան հռչակում է իր անկախությունը եւ նույն տարում ազգային ժողովի քվեարկությամբ միավորվում Ռումինիայի հետ։ Այդ որոշումը վիճարկվում է Խորհրդային Ռուսաստանի կողմից, որը 1924 թվականին Ուկրաինական ԽՍՀ-ի կազմում ստեղծում է այսպես կոչված Մոլդովական ինքնավար հանրապետություն Բեսարաբիայից արեւելք գտնվող մոլդովաբնակ տարածքներում։ 1940 թվականին՝ Մոլոտով-Ռիբենտրոպ պայմանագրի արդյունքում, Ռումինիան ստիպված է լինում Խորհրդային Միությանը զիջել Բեսարաբիան եւ հյուսիսային Բուկովինան, ինչն էլ հիմք է դառնում Մոլդովական Խորհրդային Սոցիալիստական Հանրապետության (Մոլդովական ԽՍՀ) ստեղծման համար։ 1991 թվականի օգոստոսի 27-ին, երբ Խորհրդային Միության փլուզման եզրին էր, Մոլդովական ԽՍՀ-ն հռչակում է իր անկախությունը՝ վերանվանվելով «Մոլդովա»։ Նույն ժամանակահատվածում բռնկված ռազմական հակամարտության ավարտից հետո Դնեստրի արեւելյան ափին գտնվող Մոլդովայի տարածքը գտնվում է Մերձդնեստրի անջատողական կառավարության փաստացի վերահսկողության ներքո։ Մոլդովայի Սահմանադրությունն ընդունվել է 1994 թվականին։ Այն երկիրը հռչակում էր խորհրդարանական հանրապետություն, որտեղ նախագահը պետության ղեկավարն է, իսկ վարչապետը՝ կառավարության ղեկավարը։ Մոլդովան Եվրոպա աշխարհամասի երկրորդ ամենաաղքատ երկիրն է (Ուկրաինայից հետո)՝ մեկ շնչին ընկնող պաշտոնական ՀՆԱ-ի ցուցանիշով, եւ վերջինիս ՀՆԱ-ի մեծ մասը բաժին է ընկնում է ծառայությունների ոլորտին։ Այն ունի Մարդկային զարգացման ամենացածր ցուցանիշներից մեկը Եվրոպայում՝ զբաղեցնելով 76-րդ տեղն աշխարհում (2022-ի տվյալներով)։ Մոլդովան Միավորված ազգերի կազմակերպության, Եվրոպայի խորհրդի, Առեւտրի համաշխարհային կազմակերպության, Եվրոպայի անվտանգության եւ համագործակցության կազմակերպության, ՎՈՒԱՄ-ի, Անկախ պետությունների համագործակցության, Սեւծովյան տնտեսական համագործակցության կազմակերպության անդամ է։ Մոլդովայի Հանրապետությունը Եվրոպական միության անդամակցելու պաշտոնական թեկնածու է 2022 թվականի հունիսից։ Անվանում «Մոլդովա» եզրույթը կապված է Մոլդովա գետի անվան հետ, որի ավազանը 1359 թվականին հիմնված Մոլդովիայի իշխանության քաղաքական կենտրոնն էր։ Այսուհանդերձ, գետի անվան հստակ ծագումնաբանությունն անհայտ է։ Համաձայն մոլդավական ավանդական ժամանակագիրներ Դիմիտրիե Կանտեմիրի եւ Գրիգորե Ուրեկեի՝ գետն անվանվել է իշխան Դրագոշի կողմից որսի ժամանակ, երբ նրա որսաշուն Մոլդան խորտակվեց գետում, որի պատվին էլ գետը ստացավ իր անվանումը։ Հետագայում, որսաշան պատվին անվանակոչված գետի անունով էլ կոչվում է Մոլդովական իշխանությունը։ 1990-ականների սկզբին շատ կարճ ժամանակահատված երկիրը կոչվել է նաեւ «Մոլդովիա»։ Հենց այդ անվանմամբ էլ հանրապետությունը հիշատակվում է Անկախ պետությունների համագործակցության կազմակերպության հիմնադիր փաստաթղթում։ Այսուհանդերձ, Խորհրդային միության փլուզումից հետո պետությունը վերականգնում է իր անվան ռումինական տարբերակը, այն է՝ «Մոլդովա»։ Միավորված ազգերի կազմակերպության կողմից պետությունը ճանաչվում է որպես Մոլդովայի Հանրապետություն։ Պատմություն Հնագույն պատմություն 2010 թվականին օլդովանյան հատիչ գործիքներ հայտնաբերվեցին Բայրակիում, որոնք 800,000-1.2 միլիոն տարեկան են։ Սա ցույց է տալիս, որ հնագույն մարդիկ են բնակվել Մոլդովայի տարածքում Պալեոլիթի ժամանակաշրջանում։ Նեոլիթյան քարի դարում Մոլդովայի տարածքը խոշոր Կուկուտենի-Տրիպիլլական մշակույթի կենտրոնն էր, որը եզերված էր արեւելքից Դնեստր գետով Ուկրաինայում եւ արեւմուտքից՝ Կարպատյան լեռներով Ռումինիայում։ Այս քաղաքակրթության մարդիկ, որոնք ապրել են մոտավորապես Ք.Ա. 5500 թվականից մինչեւ Ք.Ա. մոտ 2750 թվականը, զբաղվում էին գյուղատնտեսությամբ, որսորդությամբ, անասնապահությամբ եւ աչքի էին ընկնում կավե անոթների յուրօրինակ ձեւավորմամբ։ Հին եւ Միջին դարեր Անտիկ շրջանում Մոլդովայի տարածքը բնակեցված էր դակիական ցեղերով։ Մեր թվարկության առաջինից յոթերորդ դարերի միջեւ հարավային շրջանները գտնվում էին նախ Հռոմեական, ապա Բյուզանդական կայսրությունների տիրապետության տակ։ Կապված իր ստրատեգիկ նշանակության տարածքից Ասիայի եւ Եվրոպայի միջեւ՝ ժամանակակից Մոլդովայի տարածքը հաճախ է գրավվել ուշ հնադարում եւ վաղ միջնադարում տարբեր ցեղերի կողմից, այդ թվում՝ գոթերի, հուների, ավարների, բուլղարացիների, մագյարների, պեչենեգների, կումանների, մոնղոլների եւ թաթարների կողմից։ Մոլդավիայի իշխանությունը, հիմնված 1359 թվականին, երիզված էր Կարպատներով արեւմուտքից, Դնեստր գետով արեւելքից եւ Դանուբ գետով ու Սեւ ծովով հարավից։ Այդ տարածքը ներառում էր ներկայիս Մոլդովայի տարածքը, Ռումինիայի 41 երկրներից արեւելյան ութը եւ Ուկրաինայի Չերնիվցի օբլաստն ու Բուդյակի մարզը։ Ինչպես ժամանակակից հանրապետությունն ու Ռումինիայի հյուսիսարեւելյան շրջանը՝ տեղացիների կողմից այն կոչվում էր Մոլդովա։ Մոլդավիան գրավվել է թաթարների եւ, 15-րդ դարից սկսած՝ թյուրքերի կողմից։ 1538 թվականին իշխանությունը դարձավ Օսմանյան կայսրության հարկատու, սակայն պահպանում էր ներքին եւ, մասամբ, արտաքին անկախություն։ Նոր դարեր Ռուսական կայսրություն 1812 թվականի Բուխարեստի պայմանագրի համաձայն եւ անկախ մոլդավական ազնվականության բազմաթիվ բողոքների եւ անհամաձայնության, Օսմանյան կայսրությունը, որի վասսալն էր Մոլդավիան, Ռուսական կայսրությանը փոխանցեց Մոլդավիայի իշխանության արեւելյան հատվածը Խոթինի եւ հին Բեսարաբիայի հետ միասին, որոնք Ռուսաստանն արդեն գրավել էր ու ավերել։ Ռուսական նոր գովառը կոչվեց Մոլդավիայի եւ Բեսարաբիայի օբլաստ եւ նախնական շրջանում վայելում էր մեծ ինքնավարություն։ 1828 թվականից հետո այս ինքնավարությունը զգալիորեն կրճատվեց, իսկ 1871 թվականին օբլաստը փոխակերպվեց Բեսարաբիայի գուբերնիայի, ինչը կազմում էր պետականորեն կարգավորվող ասսիմիլացիայի՝ ռուսիֆիկացիայի մի մասը։ Որպես այս պրոցեսի մաս՝ ցարական կառավարությունը աստիճանաբար հեռացրեց ռումիներենը ազգային եւ եկեղեցական լեզվի ստատուսից։ Մոլդավիայի արեւմտյան մասը պահպանեց իր ինքնավար իշխանությունը եւ 1859 թվականին, միանալով Վալախիայի հետ, հիմնեց Ռումինիայի թագավորությունը։ 1856 թվականի Փարիզի համաձայնագիրը Մոլդավիային վերադարձրեց Բեսարաբիայի երեք դքսություններ Քահուլը, Բոլգրադն ու Իսմաիլը, սակայն 1878 թվականի Բեռլինի համաձայնագիրը ստիպեց Ռումինիայի թագավորությանը վերադարձնել այս տարածքները Ռուսական կայսրությանը։ 19-րդ դարի ընթացքում ռուսական իշխանությունները խրախուսում էին ռումինացիների, ուկրաինացիների, լիպովանների, կոզակների, բուլղարացիների,, գերմանացիների, գագաուզների կողմից երկրի հարավի գաղութացումը եւ առավել ընդլայնեցին բնակության հնարավորությունները հրեաների համար, որպեսզի ճնշեին 1770-80 ական թվականներին՝ Ռուս-թուրքական պատերազմների ժամանակ, այստեղ տարածված նոգաի թաթարներին։ Այս շրջանում մոլդովական բնակչությունը մեծացավ եւ հասավ 86%-ի 1816 թվականին։ 1905 թվականին, իսլամական հոսանքների ազդեցության ներքո մոլդովական բնակչությունը կազմում էր գուբերնիայի 52%-ը։ Այս շրջանում գուբերնիայում տիրական էին հակասեմական տրամադրությունները, որը բերեց հազարավոր հրեաների արտագաղթի դեպի ԱՄՆ։ Ռուսական հեղափոխությունն ու Մեծ Ռումինիան Առաջին աշխարհամարտը առաջ բերեց քաղաքական եւ էթնիկ-մշակութային տեղեկացվածության վերելք, մինչ 300.000 բեսարաբցիներ տեղակայվել էին 1917 թվականին կազմավորված ռուսական բանակում։ Այս շրջանում մի շարք Մոլդավացի զինվորների կոմիտեներ ստեղծվեցին։ 1917 թվականի Ռուսական հեղափոխությունից հետո բեսարաբիական խորհրդարանը՝ Սֆաթուլ Թարիին (ռումիներեն՝ Sfatul Țării, [sfatul tsərij]) կազմավորվեց եւ բացվեց դեկտեմբերի երեքին։ Սֆաթուլ Թարիին հայտարարեց Մոլդավական Ժողովրդավարական Հանրապետությունը՝ ռուսական դաշնային պետության ներսում, որից հետո ձեւավորվեց կառավարությունը։ Բեսարաբիան հայտարարեց իր անկախությունը 1918 թվականի փետրվարի վեցին եւ խնդրեց Ռումինիայում տեղակայված ֆրանսիական բանակի օժանդակությունը, ինչպես նաեւ ռումինական բանակի օժանդակությունը։ Ապրիլի իննին Սֆաթուլ Թարիին ձայների ճնշող մեծամասնությամբ որոշում ընդունեց միավորվել Ռումինիայի հետ։ Միավորումը ենթադրում էր ագրարային հեղափոխության ավարտ, ինքնավարություն եւ մարդու իրավունքների հանդեպ հարգանք։ Խորհրդարանի անդամների մի մասը համաձայնեց հետաձգել միացումը, մինչեւ Բուկովինան եւ Տրանսիլվանիան եւս կմիանան Ռումինիայի թագավորությանը, սակայն պատմաբանները պնդում են, որ նրանք այդ անելու համար չունեին համապատասխան քվորումը։ Այս միությունը ճանաչվեց Անտանտի պետությունների կողմից 1920 թվականի Փարիզի համաձայնագրով, որը, սակայն, չէր վավերացվել բոլոր ստորագրողների կողմից։ Ծանոթագրություններ Դեպի ծով ելք չունեցող երկրներ ՄԱԿ-ի անդամ երկրներ 1991 հիմնադրված պետություններ եւ տարածքներ Ֆրանկոֆոնիայի միջազգային կազմակերպության անդամ երկրներ Եվրոպայի խորհրդի անդամ երկրներ Հանրապետություններ


Lurer.com | Նոր Խաչակապ գյուղում խոշոր հրդեհի հետեւանքով մոտ 300 գառ սատկել է Նոր Խաչակապ գյուղում խոշոր հրդեհի հետեւանքով մոտ 300 գառ սատկել է Հասարակություն 4 Սեպտեմբեր, 2021 13:15 եպտեմբերի 4-ին արտակարգ դեպք է տեղի ունեցել Լոռու մարզում։ Ժամը 02։20-ի սահմաններում Արտակագ իրավիճակների նախարարության փրկարար ծառայության 9-11 ճգնաժամային կառավարման ազգային կենտրոն ահազանգ է ստացվել, որ Նոր Խաչակապ գյուղի 1-ին փողոցում՝ անասնագոմում, կուտակված անասնակեր է այրվում։ Այս մասին հայտնում է Shamshyan.com-ը։ Հրշեջ-փրկարարները գյուղացիների օգնությամբ վառվող անասնագոմից դուրս են բերել 20-ից ավելի խոշոր եղջերավոր անասունների, սակայն կրակի եւ ծխի հետեւանքով մոտ 300 գառ, այդ թվում՝ մայրացու, ծխահարվել եւ սատկել է։ Այս թեմայով Հրազդանի շենքերից մեկում հրդեհ է բռնկվել. կա տուժած Մահացել են գազի արտահոսքից. մանրամասներ՝ 11-ամյա եւ 19-ամյա քույրերի դեպքից Հրդեհ «Հոգեկան առողջության պահպանման ազգային կենտրոն» ՓԲԸ-ի նկուղում Հրդեհ՝ Երեւանի «Հոգեկան առողջության պահպանման ազգային կենտրոնում». հայտարարվել է հրդեհի բարդության «1 Բիս» կանչ Հեռուստաաշտարակի մոտակայքում բռնկված հրդեհը մեկուսացվել Նորքի բարձունքները կրակի մեջ են, հայտարարվել է հրդեհի բարդության «1 Բիս» կանչ. հրդեհը մոտենում է տներին (տեսանյութ) Վայոց ձորում ֆերմայի աշխատող կինը հրկիզել է խոտի դեզը՝ պատճառելով ավելի քան 14 մլն դրամի վնաս (տեսանյութ) Արեւադաշտ գյուղի տներից մեկի տանիքում հրդեհ է բռնկվել Երասխ գյուղում կրկին հրդեհ է. ԱԻՆ Սպանություն՝ Տավուշի մարզում. 3 օր որպես անհետ որոնվողի դին ու նրա ավտոմեքենան հայտնաբերվել է Վազաշեն գյուղի անտառում


Դատավորների բարձր աշխատավարձը կնպաստի՞ արդյոք կոռուպցիայի նվազմանը - CIVILNET Comments Off on Դատավորների բարձր աշխատավարձը կնպաստի՞ արդյոք կոռուպցիայի նվազմանը Ազգային ժողովը մայիսի 31-ին ընդունեց Պետական պաշտոններ զբաղեցրած անձանց սոցիալական երաշխիքների մասին ՀՀ օրենքում եւ ՀՀ քննչական կոմիտեի մասին օրենքում փոփոխություններ կատարելու մասին օրենքի նախագծերի փաթեթը։ Փոփոխված օրենքով նախատեսվում է, որ մինչեւ 2017-ի հուլիսի 1-ը 20 տարվա մասնագիտական ստաժ ունեցող եւ 65 տարին լրացած դատախազները եւ քննիչները պետք է անցնեն թոշակի նախկին՝ ամսական 423.000 դրամ թոշակով: Հետայսու մինչեւ 1974 թ. ծնված դատախազներն ու քննիչները թոշակ կստանան մինչեւ 2014թ. օրենսդրական փոփոխություններով նախատեսված փոփոխությունների դրույքաչափով։ 2014թ. օրենսդրական փոփոխություններով նախատեվում էր 2017թ. հուլիսի 1-ից հետո դատախազների, քննիչների կենսաթոշակը 423 հազար դրամից իջեցնել 227 հազար դրամի: Որքանո՞վ այս օրենքները կնպաստեն կոռուպցիայի հաղթահարմանը. ՍիվիլՆեթը թեմայի շուրջ զրուցել է Ազգային ժողովի ԵԼՔ խմբակցության պատգամավոր Արտակ Զեյնալյանի եւ «Թրանսփարենթի Ինթերնեշնլ հակակոռուպցիոն կենտրոնի» ծրագրերի ղեկավար Վարուժան Հոկտանյանի հետ։ Ազգային ժողովի ԵԼՔ խմբակցության պատգամավոր Արտակ Զեյնալյանը ՍիվիլՆեթի հետ զրույցում փոփոխված օրենքն անվանեց սխալների մասնակի ուղղում, քանի որ 2014 թ. քննիչների եւ դատախազների կենսաթոշակի մասին օրենսդրական փոփոխությունը, ըստ նրա, ոտնահարում էր նրանց սեփականության իրավունքը՝ խախտելով արդար դատավարության սկզբունքի տրամաբանությունը։ «Դատախազների, քննիչների, դատավորների բարձր աշխատավարձը եւ դրա հետ անմիջականորեն փոխկապակցված բարձր կենսաթոշակը արդար դատաքննության իրավունքի երաշխիքներից է՝ որպես սոցիալական բաղադրատարր։ Դա մի գործոն է, որը կանխագելում է կոռուպցիան, ապահովում ու երաշխավորում է այդ սուբյեկտների անկախությունը, անկողմնակալությունը եւ անաչառությունը»,- ասաց Զեյնալյանն ու հավելեց, որ այդ պաշտոնը զբաղեցնող մարդիկ պետք է ազատ լինեն սոցիալական խնդիրներ լուծելու հոգսից՝ չմտածելով կենսաթոշակի անցնելուց հետո իրենց վիճակի մասին։ «Երբ Սահմանադրության մեջ գրված է, որ ապահավում է արդար դատաքննության իրավունքը, դրա մեջ մտնում է նաեւ բարձր աշխատավարձն ու բարձր կենսաթոշակը»,- ասաց Զեյնալյանը։ 2014-ի փոփոխություններով օրենսդիրը սահմանել էր, որ այն պաշտոնյանները, որոնք կունենան քսան տարվա ստաժ եւ եթե պաշտոնաթող լինեն մինչեւ 2017 թ. հուլիսի 1-ը, ապա կստանան արդար դատաքննության իրավունքի հարիր կենսաթոշակը, իսկ այն անձինք, որոնք պաշտոնաթող կլինեն հուլիսի 1-ից հետո, կստանան կիսով չափ պակաս կենսաթոշակ։ Փոփոխված օրենքը քսան եւ ավելի տարվա աշխատանքային ստաժ ունեցող դատավորների, դատախազների ու քննիչների՝ երկարամյա կենսաթոշակի անցնելու ժամկետը երկարաձգում է: Այսինքն՝ վերջիններս մինչեւ 2017-ի հուլիսի 1-ի փոխարեն հնարավորություն կունենան երկարամյա կենսաթոշակի անցնելու համար դիմել նաեւ 2017-ի հուլիսի 1-ից հետո: Արտակ Զեյնալյանը նշում է, որ 2014-ի «Պետական պաշտոններ զբաղեցրած անձանց սոցիալական երաշխիքների մասին» օրենքը խնդրային էր երկու ասպեկտով, քանի որ բարձր կենսաթոշակ ստանալու ակնկալիքով հնարավոր էր, որ բազմաթիվ կադրեր, որոնք դեռ չեն հասել կենսաթոշակային տարիքի, դիմում գրեին եւ հեռանային: «Երկրորդ ասպեկտը հետեւյալն է. նրանք կանգնում էին իրենց ստացած ունեցվածքը կորցնելու վտանգի առաջ։ 2014-ի օրենսդիրի որոշումը սեփականազրկման ակտ էր, եւ Սահմանադրական դատարանը բազմաթիվ որոշումներ ունի, որով այդպիսի օրենսդրական որոշումները ճանաչել է Սահմանադրությանը հակասող եւ անվավեր»,- ասաց Զեյնալյանը՝ նշելով, որ կան սեփականազրկման առանձին ընթացակարգեր, որով սահմանվում է, որ միայն հանուն հասարակության եւ հանուն հանրային շահի կարելի է մարդուն զրկել սեփականությունից։ Զեյնալյանն ասաց նաեւ, թե ինչու դեմ քվեարկեցին նախագծին։ «Սա վերաբերմունք էր այն ընթացակարգերին, որով այս օրենքի նախագիծը մտավ խորհրդարան քննարկման, սա վերաբերմունք էր նրան, որ այս սխալների ուղղման օրենքով չուղղվեց մյուսների նկատմամբ թույլ տրված սխալը։ Սա քաղաքական ակցիա էր, քանի որ չափազանց կարեւոր օրինագիծ էր՝ նման հապճեպությամբ քննարկվելու համար»,- ասաց Արտակ Զեյնալյանը։ Հարցին՝ հնարավոր է արդյոք նմանատիպ օրենսդրական նախաձեռնություներով ապահովել արդար դատավարության իրավունքը Հայաստանում, Արտակ Զեյնալյանը պատասխանեց, որ նմանատիպ օրենքները չափազանց կարեւոր բաղադրատարրեր են, սակայն անհրաժեշտ է համընդհանուր մթնոլորտ, երբ իշխանությունն արտահայտի ժողովրդի իրական կամքը՝ որոշումներ կայացնելով ժողովրդի անունից եւ հանուն ժողովրդի։ Տնտեսական եւ քաղաքական առկա մոդելը որեւէ բարեփոխում կվերածի չարեփոխման «Թրանսփարենթի Ինթերնեշնլ հակակոռուպցիոն կենտրոնի» ծրագրերի ղեկավար Վարուժան Հոկտանյանը կարծում է, որ կոռուպցիայի դեմ պայքարում շեշտադրումը միայն աշխատավարձի կամ կենսաթոշակի վրա դնելը արդյունավետ չէ, եթե չկան վերահսկման մեխանիզմներ։ «Ես հակված չեմ ժխտելու, թե աշխատավարձը կոռուպցիայի դեմ պայքարում նշանակություն չունի, սակայն ասել, որ կոռուպցիոն ռիսկերը պայմանավորված են միայն աշխատավարձով, շատ մեծ սխալ է։ Եթե ահմանվի շատ բարձ աշխատավարձ, եւ չլինեն վերահսկողական մեխանիզմներ, ապա համակարգը կմնա նույն կոռուպցիոն մակարդակում»,- ասաց Հոկտանյանը։ Ըստ նրա՝ սխալ է նաեւ այն մոտեցումը, թե միայն վերահսկողական մեխանիզմների հաստատմամբ կամ ուժեղացմամաբ հանարավոր է արմատախիլ անել կոռուպցիան. «Ես հիշում եմ մինչեւ Սաակաշվիլին Վրաստանում Շեւարդնաձեի ժամանակ շատ ճոխ ձեւով ներկայացրին, թե ինչպես են բարձրացրել դատախազների աշխատավարձը, սակայն կոռուպցիայի մակարդակը դրանից չիջավ։ Աշխավարձի բարձրացումը այնպիսի երկրներում, որտեղ կոռուպցիան բարձր մակարդակի է, ըստ կոռուպցիայի ընկալման տարբեր համաթվերի, չի կարող գործուն մեխանիզմ լինել կոռուպցիայի դեմ պայքարում»։ Հոկտանյանը կարծում է, որ Պետական պաշտոններ զբաղեցրած անձանց սոցիալական երաշխիքների մասին ՀՀ օրենքում եւ ՀՀ քննչական կոմիտեի մասին օրենքում կատարված փոփոխությունների պատճառը կադրային սղությունն է. «Չնայած մեր կազմակերպությունը հատուկ չի ուսումնասիրել, սակայն մասնավոր տեղեկատվական հոսքերից կա տպավորություն, որ կա կադրային խնդիր։ Այդ ոլորտն այլեւս գրավիչ չէ երիտասարդների համար. մի մասը նախընտրում է փաստաբան դառնալ, մի մասը գնում է այլ երկիր»,- ասաց Հոկտանյանը՝ հավելելով, որ կոռուպցիայի մեջ մեղադրել միայն իրավապահներին, շատ անարդար կլինի, քանի որ այդ խնդիրը համատարած է. «Կոռումապացված է դատական համակարգը, կոռումպացված է հանրային ծառայությունների ոլորտը, մասնավորապես՝ քաղծառայողները, եւ սա գալիս է քաղաքական կամքի բացակայությունից։ Չկա քաղաքական կամք, եւ սպասել, որ կլինեն վերահսկողության կառույցներ, մեխանիզմներ, միամիտ է»,- ասաց Հոկտանյանը։ Դատաիրավական ոլորտն այլեւս գրավիչ չէ երիտասարդների համար. մի մասը նախընտրում է փաստաբան դառնալ, մի մասը գնում է այլ երկիր Այնուամենայնիվ, Հոկտանյանի կարծիքով կոռուպցիայի դեմ պայքարում քաղաքական կամքը ածանցյալ է, եւ կոռուպցիան երկրում պայմանավորված է քաղաքական ու տնտեսական առկա համակարգով։ «Այսպիսի տնտեսական եւ քաղաքական մոդելով, որը ծնում է կոռուպցիայի բարձր մակարդակ, որեւէ բարեփոխում կվերածվի չարեփոխման, իսկ խնդիրները կմնան նույնը։ Քանի դեռ ունենք այսպիսի օլիգարխիկ, մոնոպոլիզացված քաղաքական եւ բիզնես վերնախավերի սերտաճած համակարգ, այս ամենը պարզապես կունենա իմիտացիայի բնույթ»,- ասաց Վարուժան Հոկտանյանը։ «Թրանսփարենսի Ինթերնեշնլի» Կոռուպցիայի ընկալման գլոբալ համաթվի վարկանիշում 2016-ին Հայաստանի կոռուպցիայի ընկալման համաթիվը եղել է 33, եւ նա 176 երկրների շարքում զբաղեցրել է 113-ից 115-րդ տեղերը: 2015թ. Հայաստանի կոռուպցիայի ընկալման համաթիվ 35 էր, եւ նա 168 երկրների շարքում 95-ից 98-րդ տեղերում էր:


Նորին Տեառն Ներսիսի Շնորհալւոյ հայոց կաթուղիկոսի երգ աղօթական ի դէմս սրբոյ Երրորդութեան նաեւ իւրաքանչիւրոյ դիմի Երրորդութեան առանձնակի Փրկչի հրաշափառ Հարության տոնի առթիվ հանդիսավոր սուրբ պատարագ եւ հայրապետական քարոզ Մայր տաճարում - Էջմիածին Նորին Տեառն Ներսիսի Շնորհալւոյ հայոց կաթուղիկոսի երգ աղօթական ի դէմս սրբոյ Երրորդութեան նաեւ իւրաքանչիւրոյ դիմի Երրորդութեան առանձնակի Փրկչի հրաշափառ Հարության տոնի առթիվ հանդիսավոր սուրբ պատարագ եւ հայրապետական քարոզ Մայր տաճարում http://echmiadzin.asj-oa.am/id/eprint/8796


Մեյը խոստացել է սառեցնել ՌԴ-ի պետական ակտիվները


ԻՆՉ ԱՐԺԵՆ ԲՐԵՆԴՆԵՐԸ - ՀԵՏԱՔՐՔԻՐ է - ԽՃԱՆԿԱՐ - ԵՐԻՏԱՍԱՐԴԱԿԱՆ ԱԼԻՔ ԿԻՐԱԿԻ, 30.04.2017, 11:05 ԱՌՑԱՆՑ ԸՆԴԱՄԵՆԸ՝ 3 ՀՅՈՒՐԵՐ՝ 3 ՕԳՏԱՏԵՐԵՐ՝ 0 ԻՆՉ ԱՐԺԵՆ ԲՐԵՆԴՆԵՐԸ ԻՆՉ ԱՐԺԵՆ ԲՐԵՆԴՆԵՐԸNike-ի լոգոտիպը «սուլոց»-ն է, որը խորհրդանշում է շարժում բարձր արագության տակ: 1971թ. ընկերության համահիմնադիր Ֆիլ Նայթը Nike-ի լոգոտիպի գրաֆիկական դիզայնը մշակումը հանձնարարեց ուսանողուհի Քերոլին Դեւիդսոնին: Առաջադրանքի ավարտից հետո Նայթն ասաց. «Այն ինձ այնքան էլ դուր չի գալիս... բայց կարծում եմ, որ այն դեռ ինձ դուր կգա»: Իր աշխատանքի համար Քերոլինն ստացավ 35$: Իսկ 1983թ., ի նշան շնորհակալության, Ֆիլ Նայթը նրան նվիրեց ոսկե մատանի` Nike-ի լոգոտիպով ադամանդով եւ մոտ 600,000$ արժողությամբ ընկերության բաժնետոմսեր:2001թ. British Petroleum ընկերությունը վարձեց Landor Associatesկրեատիվ գործակալությանը, Ogilvy & Mather գովազդային գործակալությանը եւ Ogilvy PR գործակալության փիար-խորհրդատուներին: Նրանց հանձնարարվեց փոխել BP-ի հին լոգոտիպը նորով եւ կազմակերպել ուղեկցող գովազդային արշավը: Կանաչա-դեղնավուն արեւածաղիկը խորհրդանշում է էներգիան` իր ամենատարբեր դրսեւորումներով եւ ուղեկցվում է «Beyond Petroleum» (Ավելին, քան նավթը) սլոգանով: Ամբողջ գործընթացն արժեցավ 211,000,000$:Google-ի լոգոտիպն ընկերության վրա ոչ մի ցենտ չարժեցավ: 1998թ. այն ստեղծեց Google-ի համահիմնադիր Սեգեյ Բրինը: Հետագայում լոգոտիպը բազմիցս փոփոխվել է, սակայն հիմնական տարրերը մնացել են նույնը:Coca-Cola-ի հանրահայտ լոգոտիպն անվճար ստեղծել է ընկերության գործընկեր, հաշվապահ Ֆրենկ Ռոբինսոնը` 1886թ.: Հենց նա էլ առաջարկեց Coca-Cola անվանումը` մտածելով, որ երկու C տառերը գովազդում «իրար հետ լավ կդիտվեն»: Հետաքրքիր է, որ Coca-Cola-ի լոգոտիպի հայելային պատկերն արաբերենում նշանակում է «Ո'չ Մուհամեդին»: Microsoft-ի լոգոտիպը ստեղծել եւ հետագա թարմացումներն իրականացրել է ընկերության` դիզայներների սեփական թիմը: Հաճախ կյանքում լավագույն բաներն ստացվում են անվճար:Twitter-ի` աշխարհում ճանաչված լոգոտիպը ընկերությունը ձեռք է բերել 15$-ով` iStockphoto ֆոտոբանկից: Նկարի հեղինակ, Ճապոնիայում ապրող բրիտանացի նկարիչ Սայմոն Օքսլին, իր աշխատանքի համար հավանաբար ստացել է մոտ 6$: 2012թ. Լոնդոնյան օլիմպիադայի կազմկոմիտեն 625,000$ (400,000 ֆունթ սթեռինգ) է վճարել բավական տարօրինակ լոգոտիպի համար: Դեռեւս 2007թ. «Wolff Olins» գործակալության ստեղծած լոգոտիպը քննադատության է ենթարկվել անփույթ պատկերի համար:Երբ 1998թ. BBC-ն սկսեց մուտք գործել համացանց եւ թվային հեռուստատեսություն, բրիտանացի դիզայներ Մարտին Լեմբի-Նաիրը որոշեց, որ հարմար պահ է BBC-ի յուրաքանչյուր լրատվամիջոցի համար լոգոտիպը դարձնել միասնական: Այդ փոփոխությունն արժեցավ 1,800,000$: 2008թ. Pepsi ընկերությունը 1,000,000$ վճարեց Arnell Group գործակալությանը` կատարած ռեբրենդինգի համար: Իսկ աշխարհում բոլոր լոգոտիպերի եւ պիտակների փոխելն արժեցավ 1,200,000,000$: 1 5Կատեգորիա: ՀԵՏԱՔՐՔԻՐ է | Ավելացրեց: Ադմինիստրատոր (26.03.2013) Դիտումներ: 794 | - Վարկանիշ -: 4.9/22


Լրատվություն Շնորհավորական Նախագահը շնորհավորական ուղերձ է հղել Ռոբերտ Ամիրխանյանին՝ ծննդյան 75-րդ տարեդարձի առթիվ 16.11.2014 Նախագահ Սերժ Սարգսյանը շնորհավորական ուղերձ է հղել Հայաստանի Հանրապետության ժողովրդական արտիստ, կոմպոզիտոր Ռոբերտ Ամիրխանյանին՝ ծննդյան 75-րդ տարեդարձի առթիվ: «Ձեր հարուստ եւ ինքնատիպ ստեղծագործական ժառանգությունը վաղուց արդեն հայ երաժշտարվեստի գանձարանի մասն է կազմում: Ձեր երաժշտությունը, մասնավորապես՝ երգերը, լայն եւ արժանի ժողովրդականություն են բերել Ձեզ: Դուք այն երջանիկներից եք, ում երգերը մեր ժողովրդի մի քանի սերունդների շուրթերին են: Բարձր ենք գնահատում նաեւ Ձեր մանկավարժական եւ հասարակական գործունեությունը: Շնորհավորելով հոբելյանական տարեդարձի առթիվ՝ մաղթում եմ Ձեզ առողջություն եւ ստեղծագործական նոր ձեռքբերումներ»,-ասված է ՀՀ Նախագահի շնորհավորական ուղերձում:


text: Ապրիլի 15, տարվա 105-րդ (106-րդ նահանջ տարիներում) օրն է Դեպքեր 1725 - Թուրքական զորքերը մոտենում են Սիսիանի եւ Ղափանի բարձունքներին 1764 - Էջմիածնի միաբան եւ Իզմիրի նախկին առաջնորդ Աբրահամ Վարդապետի ծախսերով Կ. Պոլսում Աստվածատուրի տպարանում առաջին անգամ հրատարակվեց Եղիշեն 1840 - Հայկական մարզի վերացմամբ կազմվում են Վրացա-իմերեթական նահանգը եւ Կասպիական մարզը 1896 - Առաջին ժամանակակից Օլիմպիական խաղերի փակման հանդիսավոր արարողություն, Աթենք, Հունաստան 1902 - Հիմնադրվեց Թիֆլիսի հայոց դրամատիկական ընկերությունը 1965 - Երեւանի պետական համալսարանի գլխավոր շենքի հանդիսավոր բացումը 1998 - Հյուսիսային Իռլանդիայի, Մեծ Բրիտանիայի Միացյալ Թագավորության եւ Իռլանդիայի Հանրապետության միջեւ ստորագրվեց «Ավագ Ուրբաթ» պայմանագիրը Ծնունդներ 1452 - Լեոնարդո դա Վինչի, ճարտարապետ, նկարիչ, քանդակագործ (վ. 1519) 1843 - Հենրի Ջեյմս, ամերիկացի գրող 1880 - Մաքս Վերտհայմեր, գերմանացի հոգեբան, գեշտաչղ հոգեբանության հիմնադիրներից եւ գլխավոր տեսաբանը 1890 - Դավիթ Վարդանյան, խորտակված Տիտանիկ շոգենավի ուղեւոր, 711 փրկված մարդկանցից մեկը 1894 - Նիկիտա Խրուշչով, ԽՄԿԿ առաջին քարտուղար, ԽՍՀՄ մինիստրների խորհրդի նախագահ (մ. 1971) 1899 - Վիվան, հայ արձակագիր, թարգմանիչ (մ. 1960) 1901 - Ջո Դեւիս, անգլիացի բիլիարդիստ 1904 - Արշիլ Գորկի, ամերիկահայ նկարիչ (մ. 1948) 1908 - Լիտա Գրեյ, ամերիկացի դերասանուհի 1908 - Լեւոն Իսահակյան, հայ կինոռեժիսոր եւ դերասան 1908 - Ֆրեդերիկ Ֆեյդի, ֆրանսիացի հայագետ, Սուրբ Ղազարի ճեմարանի անդամ (1937) 1912 - Կիմ Իր Սեն, Հյուսիսային Կորեայի նախկին առաջնորդ 1928 - Միհրան Սոսոյան, հայ գրաֆիկ, մանկավարժ 1931 - Թոմաս Թրանսթրյոմեր, շվեդ բանաստեղծ, թարգմանիչ, 2011 թվականի գրականության Նոբելյան մրցանակակիր 1941 - Ռոման Բալայան, ռեժիսոր, սցենարիստ եւ պրոդյուսեր 1942 - Քենեթ Լեյ, ամերիկացի գործարար 1949 - Ալլա Պուգաչովա, ՀԽՍՀ ժողովրդական արտիստ, ՌՍՖՍՀ ժողովրդական արտիստ (1985), ԽՍՀՄ ժողովրդական արտիստ (1991), պետական մրցանակի դափնեկիր, Ռուսաստանի ժողովրդական արտիստ (1995) 1959 - Հովիկ Կռնչոյան, հայ բորտմեխանիկ, Արցախյան ազատամարտի մասնակից 1968 - Էդ Օ'Բրայեն, բրիտանացի երաժիշտ, Radiohead խմբի կիթառահարը 1979 - Կարեն Շենաս-Դեւիդ, կանադա-բրիտանական ծագումով դերասանուհի եւ երգչուհի 1982 - Թամարա Հակոբյան, հաղորդավար, լրագրող 1990 - Էմմա Վաթսոն, անգլիացի դերասանուհի եւ ֆոտոմոդել Մահեր 1888 - Մեթյու Առնոլդ, անգլիացի բանաստեղծ եւ արվեստի տեսաբան 1942 - Ռոբերտ Մուզիլ, ավստրիացի գրող (ծ. 1880) 1945 - Արսեն Հովհաննիսյան, հայ բանաստեղծ (ծ. 1908) 1957 - Արշավիր Խոնդկարյան, հայ թարգմանիչ (ծ. 1889) 1971 - Գուրգեն Բորյան, հայ բանաստեղծ, դրամատուրգ, թարգմանիչ (ծ. 1915) 1932 - Վարդգես Պետրոսյան (օգոստոսի 9, 1932, Աշտարակ, Հայկական ԽՍՀ, ԱԽՖՍՀ, ԽՍՀՄ - ապրիլի 15, 1994, Երեւան, հայ արձակագիր, դրամատուրգ, հրապարակախոս, հասարակական գործիչ։ Տոներ • հաշվապահների նոր տարի


source: CulturaX

text: Գլովոն քաղաքի ցանկացած կետից 30 րոպեում ձեզ կհասցնի սնունդ, դեղ, անգամ մոռացված բանալի. համահիմնադիրը՝ ընկերության մասին | Newsinfo.am armenpress.am05/27/2022, 3:42 Առցանց գնումների առաքում իրականացնող առաջատար «Գլովո» ընկերության հաջողության բանալին հիանալի սպասարկումն է. քաղաքի ցանկացած կետից ցանկացած ժամի ընդամենը մինչեւ 30 րոպեում «Գլովո»-ն ձեզ կառաքի սնունդ, դեղ, տեխնիկա, անգամ աշխատավայրում մոռացված ձեր բանալին: Ընկերության առաջարկների, առավելությունների եւ Հայաստանում գործունեության մասին «Արմենպրես»-ը զրուցել է Հայաստանում գտնվող «Գլովո»-ի համահիմնադիր Սաշա Միշոդի հետ: -Պատմությունը սկսվել է 2015 թվականի սկզբին, ընդամենը 7 տարի առաջ Իսպանիայում՝ Բարսելոնայում: Այսպիսով` մեր գլխավոր գրասենյակը հիմնադրել ենք Իսպանիայում: Հիմնադիրներն ենք եւս եւ Օսկար Պիերը: Հավելվածի առաջին տարբերակը գործարկեցինք Բարսելոնայում 2015 թվականի մարտին: Այդ ժամանակից ի վեր մենք շատ արագ աճեցինք, ընդլայնվեցինք Եվրոպայում՝ Իտալիայում, Պորտուգալիայում: Մենք տեղափոխվել ենք նաեւ Արեւելյան Եվրոպա՝ Լեհաստան, Բալկանյան տարածաշրջան եւ, իհարկե, այս տարածաշրջան՝ Վրաստան, Ղազախստան, Ղրղզստան եւ վերջերս նաեւ՝ Հայաստան: Հայաստանում մեր աշխատանքը սկսեցինք շուրջ 6 ամիս առաջ: Մենք այսօր գործում ենք աշխարհի 25 երկրում, այդ թվում՝ աֆրիկյան 7 երկրում, գործունեություն ենք ծավալում 1500 քաղաքում, ունենք 3500 աշխատող, 75000 առաքիչներ: Մենք ունենք 150 000 գործընկեր, դրանք խանութներ են, ռեստորաններ, մանրածախ վաճառողներ, որոնք վաճառքն իրականացնում են մեր հարթակում: Այսպիսով` ունենք 18 միլիոն ակտիվ հաճախորդ, նրանք այն մարդիկ են, որոնք այդ խանութներից, ռեստորաններից առցանց գնում են կատարում: Այսպիսով, մենք կարճ ժամանակում շատ արագ աճել, զարգացել ենք եւ իսկապես ուրախ ենք, որ այստեղ ենք՝ Հայաստանում: - Կարծում եմ՝ շատ տարբեր երկրներում, շատ տարբեր մշակույթներում շատ տեղական լինելը: Երբ մենք սկսում ենք գործունեություն որեւէ երկրում, մենք հավաքում ենք տեղական թիմ՝ վարելու բիզնեսը: Նույնն արվում է եւ Հայաստանում: Այստեղ թիմում 15 հոգի ունենք, սակայն ընդլայնում ենք թիմը: Նրանք քաջատե...


Թեկնածուների հարցում ընտրությունը մեծ չէ. «Փաստ» | Orer.am 2 Հուլիս, 2020 6:37 Թեկնածուների հարցում ընտրությունը մեծ չէ. «Փաստ» Չնայած Սահմանադրական դատարանի դատավորների հարցում դեռ մեծ անորոշություններ կան, սակայն իշխանություններն ինտենսիվ «քասթինգ» են իրականացնում: Բայց այս հարցում իշխանության ներսում այնքան էլ ամեն ինչ հարթ ու անցնցում չի անցնում։ Ի դեպ, մեր աղբյուրը փոխանցել է նաեւ մի ուշագրավ փաստ, համաձայն որի, Գագիկ Ջհանգիրյանի համար ի սկզբանե այլ աշխատանք է նախատեսած եղել. նախնական քննարկվել է Ջհանգիրյանին եվրոպական երկրներից մեկում դեսպան նշանակելու տարբերակը, սակայն այս թեման, կարծես, «ջրվել» է։


Լրատվություն Մամլո հաղորդագրություններ 09.02.2017 / Նախագահ Սերժ Սարգսյանը խորհրդակցություն է անցկացրել ԱԱԽ անդամների հետ Հանրապետության Նախագահ, Ազգային անվտանգության խորհրդի նախագահ Սերժ Սարգսյանն այսօր խորհրդակցություն է անցկացրել ԱԱԽ անդամների հետ: Օրակարգի շրջանակներում քննարկվել են Ազգային անվտանգության խորհրդի անդամների առաջարկությունների հիման վրա ստեղծված ԱԱԽ 2017 թվականի գործունեության ծրագիրը եւ ընթացիկ հարցեր: 205b 08.02.2017 / Նախագահն ընդունել է Շվեդիայի խորհրդարանական պատվիրակությանը Նախագահ Սերժ Սարգսյանն այսօր ընդունել է Շվեդիայի Թագավորության խորհրդարանի արտաքին հարաբերությունների հանձնաժողովի նախագահ Քեննեթ Ֆորշլունդի գլխավորած պատվիրակությանը: Հանրապետության Նախագահը ողջունել է բարեկամ Շվեդիայից ժամանած հյուրերին եւ ընդգծել խորհրդարանականների դերը միջպետական հարաբերությունների զարգացման ու ամրապնդման գործում: Նշելով, որ Հայաստանի եւ Շվեդիայի հարաբերությունները վերջին տարիներին բնորոշվում են դինամիկ առաջընթացով՝ Սերժ Սարգսյանը վստահեցրել է, որ Հայաստանը... 07.02.2017 / Նախագահ Սերժ Սարգսյանին հավատարմագրերն է հանձնել Հայաստանում Թաիլանդի նորանշանակ դեսպանը Նախագահ Սերժ Սարգսյանին այսօր իր հավատարմագրերն է հանձնել Հայաստանի Հանրապետությունում Թաիլանդի Թագավորության նորանշանակ արտակարգ եւ լիազոր դեսպան Քրիանգսակ Քիթիչայսերին (նստավայրը՝ Մոսկվա): Նախագահը շնորհավորել է դեսպանին եւ մաղթել հաջողություններ մեր երկրում դիվանագիտական առաքելությունն իրականացնելու գործում: Ընդգծելով, որ պատմականորեն ձեւավորված հայ-թաիլանդական բարեկամական ամուր հարաբերությունների վրա հիմնված կապերը Հայաստանի անկախացումից հետո շարունակում են զարգանալ նույն ոգով,... 04.02.2017 / Նախագահն այցելել է Երեւանում հիմնված «Ռիբոկ» սպորտային ակումբ Նախագահ Սերժ Սարգսյանն այսօր Երեւանի քաղաքապետ Տարոն Մարգարյանի հետ այցելել է մայրաքաղաքի Դավթաշեն վարչական շրջանում հիմնված «Ռիբոկ» սպորտային ակումբ: Հանրապետության Նախագահը ակումբի հիմնադիր-ղեկավարների ուղեկցությամբ շրջայց է կատարել միջազգային չափանիշներին համապատասխան կառուցված սպորտային ակումբում, ծանոթացել աշխատանքների ընթացքին, շինարարության մեկնարկից՝ 2015 թվականից մինչ օրս իրականացված ներդրումներին, ստեղծված աշխատատեղերին, սպորտային ակումբի հնարավորություններին,... 03.02.2017 / Նախագահը ընդունել է Եվրոպական հանձնաժողովի Հարեւանության եւ ընդլայնման բանակցությունների հարցերով գլխավոր տնօրենին Նախագահ Սերժ Սարգսյանն այսօր ընդունել է տարածաշրջանային այցով Հայաստանում գտնվող Եվրոպական հանձնաժողովի Հարեւանության եւ ընդլայնման բանակցությունների հարցերով գլխավոր տնօրեն Քրիստիան Դանիելսոնին: Հանրապետության Նախագահը ողջունել է հյուրին եւ հույս հայտնել, որ մեր երկրում գտնվելու այս երկու օրերին պարոն Դանիելսոնն արդյունավետ եւ օգտակար հանդիպումներ ու քննարկումներ է ունեցել: Սերժ Սարգսյանը գոհունակությամբ է արձանագրել, որ նախորդ երկու տարիները Հայաստան-Եվրամիություն համագործակցության... 02.02.2017 / ՀՀԿ «Անդրանիկ Մարգարյան» քաղաքական դպրոցի ունկնդիրները հյուրընկալել են Նախագահին Նախագահ Սերժ Սարգսյանն այսօր երեկոյան հյուրընկալվել է Հայաստանի հանրապետական կուսակցության (ՀՀԿ) «Անդրանիկ Մարգարյան» քաղաքական դպրոցում, որտեղ հանդիպում է ունեցել դպրոցի ունկնդիրների հետ։ 2016 թվականին ՀՀԿ-ի հիմնադրած՝ հանրապետությունում առաջին կուսակցական քաղաքական դպրոցի ավելի քան հարյուր ունկնդիրների շուրջ կեսը անկուսակցական է կամ այլ կուսակցությունների անդամ, նրանք ամենատարբեր մասնագիտությունների ու զբաղվածության տեր անձինք են՝ ուսանողից մինչեւ պետական ծառայող:...


source: fineweb

text: 2012 թվականի փետրվարի 16-ին Ռոման Լոբը հաղթում է Եվրատեսիլի գերմանական ազգային ընտրության համար անցկացված Unser Star für Baku մրցույթը եւ դառնում է Եվրատեսիլ 2012-ի Գերմանիայի ներկայացուցիչ։ Ազգային ընտրության եզրափակչում նրա մրցակիցն էր Օրնելա դե Սանտիսը «Quietly» երգով, սակայն «Standing Still» երգը Ռոման Լոբի կատարմամբ հավաքում է հեռուստադիտողի ձայների 50,7%-ը եւ ընտրվում է որպես հաղթող երգ։ Երգը Եվրատեսիլում ներկայացվել է միանգամից եզրափակիչ փուլում, քանի որ Գերմանիան մրցույթի «Մեծ հնգյակի» երկրներից մեկն է։ Եզրափակչում Ռոմանը երգը կատարել է 20-րդ համարի ներքո։ Մրցույթի բեմում նրա հետ եղել են նաեւ մեկ թմբկահար, երկու կիթառահար եւ մեկ դաշնակահար։ Երգը քվեարկության արդյունքում հավաքում է 110 միավոր եւ զբաղեցնում է 8-րդ հորիզոնականը։


text: Լյուբլյանա (սլովեներեն՝ Ljubljana), Սլովենիայի մայրաքաղաք, Սլովենիայի խոշորագույն քաղաք։ Բաժանված է 17 շրջանների։ Բնակչությունը՝ , որը կազմում է երկրի բնակչության 13 %-ը։ Քաղաքային ագլոմերացիայում ապրում է ավելի քան 500,000 մարդ։ Գտնվում է Լյուբլյանիցա գետի ափին՝ Սավա գետին միախառնվելու տեղի մոտ։ Սլովենիայի քաղաքական, տնտեսական ու մշակութային կենտրոնն է։ Այստեղ են կենտրոնացած երկրի ՀՆԱ-ի 40 %-ը եւ Սլովենիայի խոշորագույն ընկերությունների շտաբ-բնակարանների մեկ երրորդը։ Քաղաքում գործում է Լյուբլյանայի համալսարանը, որում սովորում է ավելի քան 50,000 ուսանող։ Հասարակական տրանսպորտը բաղկացած է ավտոբուսներից։ Քաղաքի պատմական կենտրոնը Գրադ ամրոցի շրջակայքն է, որի մոտ գտնվում է Հին քաղաքը։ Այնտեղ կան անտիկ եւ միջնադարյան կառույցներ, 16-18-րդ դարերի բարոկկո ոճով համալիրներ, 20-րդ դարի առաջին կեսի կառույցներ, որոնք կառուցվել են ճարտարապետ Յոժե Պլեչնիկի նախագծով։ 1-ին դարից հռոմեական Էմոն քաղաքը, որը լքվել է 5-րդ դարում, որպես միջնադարյան բնակավայր հայտնի է դարձել 12-րդ դարում։ 1335-1918 թվականներին այն եղել է Հաբսբուրգյան միապետության կազմում գերմանական Լայբախ անունով։ 14-րդ դարից դարձել է Կրայնայի վարչական կենտրոնը։ 1918 թվականին ստացել է սլովենական Լյուբլյանա անունը ու դարձել Սլովենիայի մայրաքաղաք։ Անվանում 1-ին դարում այստեղ եղել է հռոմեական ճամբար, որը հետագայում վերածվել է քաղաքի եւ կոչվել Էմոն (լատիներեն՝ Emon, կործանվել է 5-րդ դարում)։ Որպես սլավոնական բնակավայր հայտնի է 1144 թվականից։ 19-րդ դարի 2-րդ կեսին Լյուբլյանան (գերմաներեն՝ Լայբախ) ստացել է քաղաքի իրավունք։ Քաղաքի անվան ծագումը պարզ չէ։ Նորագույն մեկնաբանությունների համաձայն՝ քաղաքի անունը առաջացել է Լյուբլյանիցա (Ljubíja) գետի անունից (ժամանակակից տարբերակն առաջին անգամ հիշատակվել է 16-րդ դարում Պրիմոժ Տրուբարի կողմից)։ Ժամանակի հետ սկզբնական տարբերակը ձեւափոխվել է ու դարձել Լյուբլյանա։ Քաղաքի գերմանական անվանումն առաջացել է Labach բառից, որը Բավարիայի բարբառով ճահիճ է նշանակում։ Ֆիզիկա-աշխարհագրական բնութագիր Լյուբլյանան գտնվում է Սլովենիայի կենտրոնական մասում՝ Լյուբլյանայի գոգահովտում՝ Լյուբլյանայի Բարյեի ճահիճների մեջ՝ Լյուբլայանայի դաշտից հյուսիս։ Քաղաքի հարավում Կարավանկե լեռն է, արեւելքում՝ Յուլյան Ալպերը։ Ադրիատիկ ծովից հեռավորությունն ուղիղ գծով 65 կմ է։ Եվրոպական ամենամոտ մայրաքաղաքներից ուղիղ գծով հեռավորությունը հետեւյալն է. 140 կմ Զագրեբից, 380 կմ Վիեննայից, 440 կմ Բուդապեշտից ու Բրատիսլավայից, 500 կմ Սարաեւոյից եւ 531 կմ Բելգրադից։ Քաղաքի մակերեսը ազգային վիճակագրության տվյալներով 163,8 կմ2 է, քաղաքամերձ արվարձաններով՝ 275 կմ2, որից 127 կմ2-ն կանաչ տարածքներ են։ Քաղաքի բարձրությունը ծովի մակարդակից 295 մ է, ծովի մակարդակից ամենաբարձր կետը Յանշկի բլուրն է (794 մ), ամենացածր կետը՝ Լյուբլայանիցայի թափվելը Սավայի մեջ (260 մ)։ Քաղաքի աշխարհագրական կոորդինատներն են՝ 46° 03' լայնություն եւ 14° 30' երկայնություն։ Լյուբլյանայով են հոսում Լյուբլյանիցա, Գրադաշչիցա, Մալիյ Գրեբեն, Գլինշչիցա, Պրժանեց, Բիզովիշկի Պոտոկ, Գրաբեն, Դոլգի Պոտոկ գետերը, ինչպես նաեւ Գրուբերի ջրանցքը, որը կառուցվել է 1782 թվականին քաղաքի կենտրոնը հեղեղումների պահպանելու համար։ Բուսականություն Խոշոր անտառներով ծածկված Ռոժնիկ եւ Գոլովեց լեռները մխրճվում են Լյուբլյանայի կենտրոն։ Քաղաքի կենտրոնից հյուսիս-արեւմուտք տեղակայված է Լյուբլյանայի ամենամեծ քաղաքային այգին՝ Տիվոլին՝ 5 կմ2 մակերեսով։ Լանդշաֆտային այգին, որը հիմնադրվել է Նապոլեոնի ժամաններում, իր անունը ստացել է Փարիզի այգիների անունից. քաղաքն իր ներկայիս տեսքը՝ ծառուղիներով ու քանդակներով, ձեռք է բերել 20-րդ դարում ճարտարապետ Յոժե Պլեչնիկի շնորհիվ։ Այգու տարածքում է գտնվում Լյուբլյանայի կենդանաբանական այգին։ Անտառածածկ Ռոժնիկ լեռան հետ այն համարվում է պահպանվող բնության տարածք՝ 452 հա ընդհանուր մակերեսով։ Կենտրոնից արեւելք հառնում է Զամկովայա լեռը, իսկ Գրուբերի ջրանցքից այն կողմ՝ Գոլովեց լեռը։ Բուսաբանական այգում, որը հիմնադրվել է 1810 թվականին, աճում է ավելի քան 4,500 բուսատեսակ։ Քաղաքի կենտրոնում՝ Կոնգրեսի հրապարակի մոտ, կա եւս մեկ ոչ մեծ այգի՝ «Աստղը», որը հիմնադրվել է 1824 թվականին եւ իր անունը ստացել տարբեր կողմերի բաժանվող ծառուղու շնորհիվ։ Երկրորդ համաշխարհային պատերազմի ժամանակ օկուպացված լինելու հիշատակին, երբ քաղաքը շրջապատված է եղել փշալարերով, 1957 թվականին հիմնադրվել է Հիշողության ու ընկերության ճանապարհը։ 2009 թվականին քաղաքը «Եվրոպայի ամենականաչ 30 քաղաք» անվանակարգում զբաղեցրել է 19-րդ տեղը՝ մյուս քաղաքներին զիջելով հիմնականում ջրատարների եւ կոյուղագծերի վատ ցանցի, վերականգնվող էներգետիկայի կիրառման ոչ բարձր մակարդակի եւ շենքերի վատ ջերմամեկուսացման պատճառով։ Նշվել է CO2 գազի արտանետումների նվազեցման ռազմավարության բացակայությունը, նեղ ճանապարհների պայմաններում դանդաղ արագության պատճառով ավտոբուսներով ուղեւորահոսքի նվազումը։ Կլիմա Լյուբլյանայի կլիման բնորոշվում է չափավոր ցամաքայինից ծովային կլիմայի անցմամբ, որը մեղմանում է լեռների ու ծովի մոտ լինելուց։ Տեղի ձմեռների առանձնահատկության պատճառով Լյուբլյանայում դիտարկվում է ջերմաստիճանի ինվերսիա, որի ժամանակ ցուրտ ու խոնավ օդը մնում է մթնոլորտի ստորին շերտերում։ Ամռանը տիրում են Ադրիատիկից եկող տաք օդային հոսանքները։ Ամենատաք ամիսը հուլիսն է, ամենացուրտը՝ հունվարը։ Տեղումների քանակությամբ Լյուբլյանան Եվրոպայի ամենախոնավ մայրաքաղաքներից է։ Ամենից անձրեւային ամիսը հունիսն է։ Մայիսից սեպտեմբեր ամիսներին բնորոշ են ամպրոպները։ Ձյուն տեղում է դեկտեմբեր-փետրվար ամիսներին։ Աշնանից ձմեռ անցման շրջանում լինում է մառախուղ։ Լյուբլյանան ամբողջ Սլովենիայի հետ գտնվում է սեյսմիկ ակտիվությամբ աչքի ընկնող Եվրասիական տեկտոնական շերտի հարավային սահմանին, Միջերկրա-Հիմալայան սեյսմիկ գոտու հյուսիսարեւմտյան սահմանին։ Քաղաքի պատմության մեջ ամենաուժեղ երկրաշարժը՝ 6,1 մագնիտուտ ուժով, գրանցվել է 1895 թվականի ապրիլի 14-ին, որի հետեւանքով քանդվել են շինություններ, եղել են մարդկային զոհեր։ Լյուբլյանան գտնվում է հնարավոր հեղեղումների տարածքում, որոնք պայմանավորված են քաղաքային գետերի ջրի մակարդակի բարձրացումով։ Այսպես, 1926 թվականի սեպտեմբերին չորս օրվա ընթացքում 300 մմ տեղումներ են գրանցվել, ինչն աղետալի ջրհեղեղի պատճառ է դարձել։ Խորհրդանշաններ Լյուբլյանայի զինանշանը ծիրանագույն վահանն է, որը կանաչ գետնին արծաթագույն ամրոց է պատկերում։ Ամրոցը երկհարկ է՝ պսակված ուղղանկյուն ատամնաձեւ եզրերով։ Ունի սեւ պատուհաններ եւ բարձրացված ոսկե ճաղավանդակով դարպասներ։ Վերին հարկում հորիզոնական դիրքով նստած է կանաչ վիշապը՝ բացած թեւերով, պարուրաձեւ փաթաթած պոչով, դուրս գցած ծիրանագույն լեզվով եւ ոսկե մագիլներով։ Վահանը պարուրված է ոսկեգույն նեղ ժապավենով։ Վիշապը Լայբախի հին խորհրդանշանն է, որ հայտնի է դեռեւս 15-րդ դարից։ Դրան նախորդել է թեւավոր առյուծը, որը պատկերված է քաղաքի՝ 13-րդ դարի կնիքում։ Վիշապի ի հայտ գալը, հնարավոր է, պայմանավորված է սուրբ Գեւորգի՝ օձին հաղթելու ավանդական պատկերումով։ Լեգենդի համաձայն՝ Լոյւբլյանիցայի ափին արգոնավորդների առաջնորդ Յասոնը հաղթել է թեւավոր օձին։ Լյուբլյանայի դրոշը երկու իրար հավասար հորիզոնական շերտեր են՝ վերեւինը սպիտակ, ներքեւինը կանաչ։ Լայնության հարաբերությունը երկարությանը 1:2,5 է։ Դրոշի կենտրոնում Լյուբլյանայի զինանշանն է։ Լյուբլյանայի պատկերանիշը նախատեսված է գովազդային նպատակներով։ Այն երկնագույն քառակուսի է սպիտակ ֆոնին եւ ունի վիշապի շեղ խորհրդանշան։ Զինանշանը, դրոշն ու պատկերանիշը հաստատվել են Լյուբլյանայի քաղաքային խորհրդում 2012 թվականին։ Բնակչություն 2014 թվականի հունվարի 1-ի տվյալներով Լյուբլյանայի բնակչությունը 258,873 մարդ է (սա 953ով պակաս է նախորդ տարվա ցուցանիշից), որից 47 %-ը տղամարդիկ են, 53 %-ը՝ կանայք։ 2002 թվականի մարդահամարի տվյալներով բնակիչների 74 %-ը սլովենացիներ են, 5 %-ը՝ սերբեր, 4 %-ը՝ բոսնիացիներ, 3 %-ը՝ խորվաթներ։ Սլովենական բնակչության 79 %-ի համար սլովեներենը հարազատ լեզու է։ հաջորդ տարածված լեզուներն են սերբերենը, խորվաթերենը, բոսնիերենը։ Բնակչության 40 %-ը կաթոլիկ է, 5 %-ը՝ ուղղափառ, 5 %-ը՝ մուսուլման, 19 %-ը՝ աթեիստ ու որեւէ դավանանքի չհետեւող, 17 %-ը՝ հրաժարվել է պատասխանել կրոնական պատկանելության հարցին։ Լյուբլյանայի ագլոմերացիայի տարածք են ձեւավորում. Լյուբլյանա քաղաքը (Լյուբլյանայի քաղաքային բնակչությունը) Լյուբլյանայի քաղաքային համայնքը Լյուբլյանայի ագլոմերացիան, որ բաղկացած է քաղաքից եւ հարեւան 9 համայնքներից։ Լյուբլյանայի ուրբանիզացված շրջանը (համընկնում է Միջին Սլովենիայի վիճակագրական շրջանին, ներառում է հարեւան 26 համայնքները, երկրի բնակչության 25 %-ը, երկրի տարածքի 12,6 %-ը), համապատասխանում է Եվրամիության վիճակագրական վարչության՝ Եվրոստատի ուրբանիզացման տարածքին, որի բնակչությունը 2007-2009 թվականներին կազմել է 508,607 մարդ։ Մետրոպոլիտենի շրջանը՝ ավելի քան 600,000 բնակչությամբ։ Իշխանություններ Սլովենիայի Հանրապետության Սահմանադրության համաձայն՝ Լյուբլյանան երկրի մայրաքաղաքն է։ 2011 թվականից այստեղ է գտնվում Եվրամիության կազմակերպության՝ Էներգիայի փոխադարձ կարգավորման միության շտաբ-գրասենյակը։ Վարչականորեն Լոյւբլյանայի քաղաքային համայնքը կառավարվում է կենտրոնացված իշխանության կողմից, որը ներկայացնում են ժուպանը, քաղաքային խորհուրդը, վերստուգիչ խորհուրդը, իսկ ավելի ստորին մակարդակում՝ ինքնակառավարվող 17 շրջանների խորհուրդները։ Իշխանական մարմինները տեղակայված են Քաղաքային հրապարակի հարեւանությամբ գտնվող քաղաքապետարանում։ Ներկայացուցչական իշխանությունը բաղկացած է 45 անդամից, որոնք չորս տարին մեկ ընտրվում են քաղաքի բնակչության կողմից։ Այն ունի քաղաքային համայնքում կարգուկանոնի փոփոխության, բյուջեի ընդունման լիազորություններ։ Լյուբլյանայի քաղաքապետը կոչվում է ժուպան. նա քաղաքային վարչակարգի ղեկավարն է, ընտրվում է չորս տարին մեկ։ Լյուբլյանայի բյուջետային եկամուտները 2010 թվականին կազմել են 408,7 միլիոն եվրո։ Եկամուտների կառուցվածքում 52,6 %-ը բաժին է ընկնում հարկային եկամուտներին, 25,6 %-ը՝ կապիտալին, 9,2 %-ը՝ ոչ հարկային եկամուտներին։ Համայնքի շրջաններ {| cellpadding="5" |- valign="top" | Բեժիգրադ Ցենտր Չրնուչե Дравле Գոլովեց Յարշե || || <ol start="7"> Մոստե Պոլե Պոսավիե Ռոժնիկ Ռուդնիկ Սոստրո || || Շենտվիդ Շիշկա Շմարնա գորա Տրնովո Վիչ |} Լյուբլյանա համայնքի մեջ, բացի Լյուբլյանա քաղաքից, մտնում է եւս 37 համայնք։ Ժուպաններ Կարել Դեժման, 1871-1874 Պետեր Գրասելի, 1882-1896 Լեոն Ռուպնիկ, 1942-1945 Ֆրան Ալբրեխտ, 1945-1948 Յակոբ Ավշիչ, 1951-1953 Մարյան Դերմաստիա, 1954-1960 Տնտեսություն Սոցիալիզմի ժամանակ Լյուբլյանան եղել է Հարավսլավիայի կազմի մեջ մտնող հանրապետությունների ամենածաղկուն մայրաքաղաքը. 1981 թվականին բնակչության մեկ շնչի հաշվով ՀՆԱ-ն կազմել է հարավսլավիայի միջին ցուցանիշի 260 %-ը։ Մայրաքաղաքը կենտրոնացնում է ազգային ՀՆԱ-ի 42,6 %-ը (2009)։ Այստեղ են տեղակայված Լյուբլյանայի ֆոնդային բիրժան, Սլովենիայի 300 խոշորագույն ձեռնարկություններից 119-ի շտաբ-բնակարանները (2011), որոնց թվում են նավթային Petrol, միջազգային սուպերմարկետների Mercator ցանցը, էներգետիկ Holding Slovenske elektrarne, հեռահաղորդակցման Telekom Slovenije, դեղագործական Lek, գազային Geoplin, ծխախոտի արտադրության Tobačna Grosist, դեղերի վաճառքի Kemofarmacija, էլեկտրասարքերի արտադրության Hella Saturnus Slovenija ընկերությունները։ 2010 թվականին քաղաք է այցելել 393,000 զբոսաշրջիկ՝ ներառյալ օտարերկրացի զբոսաշրջիկները։ Համաձայն Lonely Planet հրատարակչության՝ 2014 թվականի ուսումնասիրությունների՝ Լյուբլյանան մտել է Եվրոպայի լավագույն տասը քաղաքների մեջ, որը հետաքրքիր է ճարտարապետությամբ, բնությամբ, պատմությամբ ու խոհանոցով։ Կոմունալ ենթակառուցվածքներ Լյուբլյանայում եւ նրա արվարձաններում կոմունալ ծառայություններ են մատուցում Լյուբլյանայի հասարակական հոլդինգի դուստր-ձեռնարկությունները քաղաքային իշխանությունների մասնակցությամբ։ Ջրամատակարարման, ջրահեռացման եւ ստորերկրյա ջրերի մաքրման ծառայություններ է մատուցում Vodovod-kanalizacija ընկերությունը։ Լյուբլյանայի ջրամատակարարման գլխավոր աղբյուրը Սավա գետի ձախ ափին գտնվող Լյուբլյանայի դաշտի ստորերկրյա ջրերն են։ Ջրի մանրէազերծման համար երբեմն քլոր է կիրառվում։ Կենտրոնական մաքրող կայանները, որոնք գտնվում են քաղաքի հյուսիսարեւելյան ծայրամասում, օրական 80,000 մ3 ծավալով ջուր են մշակում։ Քաղաքի կենտրոնում տաք եղանակին աշխատում են խմելու ջրի ցայտաղբյուրներ։ Տաք ջրի կենտրոնացված մատակարարումը եւ բնական գազի բաշխումն իրականացնում է Energetika Ljubljana ընկերությունը։ Կոշտ թափոնների մշակմամբ, ճանապարհների մաքրությամբ, ինչպես նաեւ փողոցային գովազդի, հասարակական արտաքնոցների հարցերով զբաղվում է Snaga ընկերությունը։ Տրանսպորտ Լյուբլյանան մայրուղային ճանապարհների խոշոր հանգույց է։ Քաղաքի շրջակայքով անցնում է օղակաձեւ ավտոճանապարհ, որը կառուցվել է 1999 թվականին։ Քաղաքի կենտրոնի մեծ մասը 2007 թվականից փակ է ավտոմեքենաների երթեւեկության համար։ Քաղաքով են անցնում. A1 մայրուղին, որը ձգվում է հարավ-արեւմուտքից հյուսիս-արեւելք եւ Լլուբլյանան կապում է երկրի մյուս խոշոր քաղաքներին՝ Մարիբորին, Ցելեին եւ Կոպեր ծովային նավահանգստին։ Եվրոպական ավտոմոբիլային E 57 եւ E 70 երթուղիներն անցնում են քաղաքով ու այն կապում Վիեննային, Տրիեստին եւ խորվաթական Ռիեկայիին։ A2 ավտոմայրուղին ձգվում է հյուսիս-արեւմուտքից հարավ-արեւելք եւ Լյուբլյանան կապում Սլովենիայի բնակավայրերին։ Մշակույթ Լյուբլյանայի բնակիչները խոսում են Լյուբլյանայի բարբառով (), որը պատկանում է սլովեներենի գորենյան բարբառին։ Քաղաքում կանոնավոր ձեւով կազմակերպվում են փառատոներ։ Դրանցից են այլընտրանքային ու էթնիկ Druga godba, ջազային ու փողոցային թատրոնի Ana Desetnica, այլընտրանքային մշակույթի Trnfest, ժամանակակից արվեստի Կանանց քաղաք փառատոները, LIFFE կինոփառատոնը, գրաֆիկայի բիենալեն, Լյուբլյանայի մարաթոնը։ Քաղաքի գլխավոր տոնը նշվում է մայիսի 9-ին՝ ի հիշատակ 1945 թվականին ֆաշիստական զավթիչներից Լյուբլյանայի ազատագրման։ Քաղաքի երկրորդ տոնը նշվում է ապրիլի 14-ին. այդ օրվան է վերագրվում քաղաքի մասին գրավոր առաջին հիշատակությունը։ 2010 թվականին քաղաքում հաշվվում էր 10 թատրոն, 14 թանգարան, 56 պատկերասրահ, արհեստավարժ 4 նվագախումբ։ Պատմական ու գեղարվեստական արժեքների խոշորագույն հավաքածուները պահվում են Սլովենիայի ազգային թանգարանում (հիմնադրվել է 1821 թվականին), Ազգային պատկերասրահում (հիմնադրվել է 1918 թվականին)։ Մշակութային խոշոր այլ հաստատություններից են Սլովենիայի ֆիլհարմոնիայի սիմֆոնիկ նվագախումբը, Օպերայի ու բալետի ազգային թատրոնը։ Ֆուտբոլային գլխավոր ասպարեզը «Բեժիգրադ» մարզադաշտն է, որ նախատեսված է 8,000 հանդիսատեսի համար։ Այն կառուցվել է 1935 թվականին Յոժե Պլեչնիկի նախագծով, «Օլիմպիա» թիմի տնային մարզադաշտն է։ Կրթություն Լյուբլյանայի համալսարանը, որը հիմնադրվել է 1919 թվականին, Սլովենիայի խոշորագույն կրթական, գիտահետազոտական հաստատությունն է, որտեղ սովորում է ավելի քան 60,000 ուսանող։ Համալսարանի կազմի մեջ են մտնում երեք ակադեմիաներ՝ երաժշտական, գեղարվեստի եւ թատրոնի, կինոյի ու հեռուստատեսության։ Համալսարանական գրադարանը նաեւ Սլովենիայի ազգային համալսարանական գրադարանն է։ Համալսարանի բժշկական ֆակուլտետը Սլովենիայի ամենամեծ բժշկական հաստությունն է, որը հիմնադրվել է 1975 թվականին։ Սլովենիայի գիտությունների ակադեմիան հիմնադրվել է 1938 թվականին։ Բաղկացած է 6 բաժանմունքնրից՝ ներառյալ բժշկականը։ Ակդեմիային կից 1981 թվականից գործում է գիտահետազոտական կենտրոն։ Ճարտարապետություն Լյուբլյանան ունի աստղաձեւ պլանային կառուցվածք, որի կենտրոնը Ռոժնիկ բլրի կեչուտն է արեւմուտքում, Զամկովայա եւ Գոլովեց բլուրները արեւելքում, Սավա գետի ափամերձ կանաչ հատվածը հյուսիսում ու Լյուբլյանայա բարյա ճահիճը հարավում։ Ամրոցի պատճառով, որն իշխող տեսք ունի Հին քաղաքի նկատմամբ, Լյուբլյանան հաճախ անվանում են «փոքրիկ Պրահա»։ Լյուբլյանան հիմնադրվել է որպես միջնադարյան տիպիկ քաղաք, որտեղ բլրի ստորոտին կա ամրոց, իսկ Լյուբլյանիցա գետը դարեր շարունակ ծառայել է որպես թշնամիներից բնական պաշտպանության միջոց։ Լյուբլյանայի ուղիղ կապը հին բնակավայր Էմոնի հետ բացակայում է. 6-րդ դարում այստեղ հաստատված սլավոնները այդ բնակավայրի ավերակներն են գտել միայն։ Ուշ միջնադարում Լյուբլյանայում եղել են ամրոցային երեք պատեր։ Միջնադարում տները հիմնականում կառուցվել են փայտից, աղյուս սկսել են օգտագործել 15-րդ դարի երկրորդ կեսից։ Պահպանված միջնադարյան կառույցներից է Գրադ ամրոցը։ 16-17-րդ դարերում քաղաքը շարունակել է զարգանալ ամրոցային պատերից ներս։ 16-րդ դարում Լյուբլյանա է ներթափանցել Վերածննդի ճարտարապետական ոճը։ Ներկայիս Լյուբլյանայի հնագույն շինությունը գտնվում է նախկին Ձկան հրապարակում։ Այն թվագրվում է 1528 թվականին, կառուցված է աղյուսից։ Զամկովայա լեռան վրա գոթական ոճով կառուցվել է Սուրբ Յուրիի կապելլան։ Լյուբլյանայի հնագույն պաշտպանական պլանը վերաբերում է 1586 թվականին. դրա հեղինակը ճարտարապետ Ն. Անգելինիան է։ 17-18-րդ դարերը անցել են բարոկկո ոճի գերիշխանությամբ։ Այս ոճով են կառուցվել Ստիչենսկի առանձնատունը Հին հրապարակում, Ավետման եկեղեցին Պրեշերնի հրապարակում, Քաղաքային հրապարակում ռատուշայի շենքը, Սուրբ Նիկոլայի մայր տաճարը, որի հեղինակը իտալացի ճարտարապետ Անդրեա դել Պոցցոն է, Երեք գետերի շատրվանը, պալատը, որը կառուցվել է ճարտարապետ Գաբրիել Գրուբերի նախագծով։ 1639 թվականին իտալացի Ջովանի Պիերոնին պատկերել է Լյուբլյանան՝ ամրոցային պատերով։ Ժամանակի հետ միջնադարյան ամրությունների դերը նվազել է, եւ 18-րդ դարի վերջին քանդել են պատերը՝ քաղաքի առանձնացված մասերը միավորելով մեկ ամբողջության մեջ։ 19-րդ դարում բարոկկոյին փոխարինելու է եկել կլասիցիզմը։ Նոր ոճով են կառուցվել Կազինի պալատը։ 19-րդ դարի երկրորդ կեսի ճարտարապետության մեջ առաջատար է դարձել էկլեկտիկ ոճը։ Նեոռենեսանս ոճով են կառուցվել նախագահական պալատը, կենտրոնական դեղատունը, Սլովենիայի ազգային թանգարանը։ 1895 թվականի երկրաշարժից հետո քաղաքը մասնակիորեն կառուցվել է Մաքս Ֆաբիանիի նախագծով. դարերի սահմանագծին ի հայտ են եկել մոդեռն ոճի շինություններ։ Այս ժամանակին է վերաբերում Վիշապների կամուրջը, որը զարդարված է չորս վիշապների արձաններով. դրանք քաղաքի խորհրդանիշն են։ 20-րդ դարի առաջին կեսին զգալիորեն փոխվել է Լյուբլյանայի կերպարանքը՝ շնորհիվ սլովենացի ճարտարապետ Յոժե Պլեչնիկի։ Նրա նախագծով են կառուցվել Եռաթեւ կամուրջը, ձեւավորվել Ժալե եւ Նավյե գերեզմանատները։ Քույր քաղաքներ Լյուբլյանան համագործակցում է աշխահի 21 քաղաքի հետ։ Պեզարո (1964) Պարմա (1964) Խեմնից (1966) Բրատիսլավա (1967) Սուս (1969) Քլիվլենդ (1975) Վիսբադեն (1977) Թբիլիսի (1977) Լեւերկուզեն (1979) Ռիեկա (1979) Չենդու (1981) Պլոչե (1982) Վիեննա (1999) Աթենք (2000) Մոսկվա (2000) Զագրեբ (2001) Գրաց (2001) Սարաեւո (2002) Բրյուսել (2004) Սկոպիե (2007) Բելգրադ (2010) Ծանոթագրություններ Նշումներ Գրականություն Եվրոպական քաղաքներ Սլովենիայի քաղաքներ 1144 թվականին հիմնադրված բնակավայրեր


text: Ապրիլի 18, տարվա 108-րդ (նահանջ տարիներին՝ 109-րդ) օրն է։ Տարվա ավարտին մնում է 257 օր։ Դեպքեր 1506 - Հռոմում դրվում է Սուրբ Պետրոսի տաճարի հիմնաքարը 1906 - երկրաշարժը եւ նրան հաջորդած հրդեհն ավերում են Սան Ֆրանցիսկոյի մեծ մասը 1915 - Ռոլան Գարոսի խփված ինքնաթիռը վայրէջք է կատարում գերմանացիների կողմում 1954 - Եգիպտոսում Գամալ Աբդել Նասերն անցնում է իշխանության գլուխ 1946՝ լուծարվում է Ազգերի լիգան Ծնունդներ 1858 - Ալեքսանդր Շիրվանզադե, հայ նշանավոր գրող, դրամատուրգ (մ. 1935) 1926 - Ջիմ Թորոսյան, հայ ճարտարապետ 1947 - Ջեյմս Վուդս, ամերիկացի դերասան եւ արտադրող 1953 - Ռիք Մորանիս, կանադացի դերասան, երգիչ, դրամատուրգ 1956 - Էրիկ Ռոբերտս, ամերիկացի դերասան 1967 - Մարիա Բելո, ամերիկացի դերասանուհի եւ երգչուհի 1970 - Սաադ Հարիրի, լիբանանցի քաղաքական գործիչ 1979 - Կարլ Վուլֆ, լիբանանա-կանադացի երգիչ-երգահան 1914 - Արշալույս Մարգարյան, հայ խորհրդային բանաստեղծուհի 1985 - Լուկաշ Ֆաբիանսկի, լեհ ֆուտբոլիստ, դարպասապահ 1995 - Դիվոկ Օրիջի, բելգիացի ֆուտբոլիստ, Մահեր 1737 - Աբրահամ Գ Կրետացի, Ամենայն հայոց կաթողիկոս 1734 թ-ից, պատմագիր 1898 - Գյուստավ Մորո,ֆրանսիացի նկարիչ, սիմվոլիզմի կարկառուն ներկայացուցիչ 1949 - Լեոնարդ Բլումֆիլդ, լեզվաբան 1950 - Սերգեյ Խուդյակով (Արմենակ Խանփերյանց), Խորհրդային Միության ավիացիայի մարշալ, կարմիր բանակի ռազմաօդային ուժերի հրամանատարի տեղակալ եւ շտաբի պետ (ծն. 1902) 1955 - Ալբերտ Այնշտայն, գերմանացի գիտնական (ծն. 1879) Տոներ Հուշարձանների եւ տեսարժան վայրերի միջազգային օր Զիմբաբվե՝ Անկախության օր Ուկրաինա՝ Պատմության եւ մշակույթի հուշարձանների օր Ռուսաստան՝ Ռուսաստանի ռազմական փառքի օր


text: 3000-ամյա դագաղում հին եգիպտական աստվածության պատկեր են հայտնաբերել 05:11 Ամերիկացի գիտնականները պարզել են, թե սթրեսից ազատվելու համար որքան պետք է շոյել կատվին 04:20 Հայտնաբերվել են Բրիտանիա ներխուժման ժամանակ զոհված հռոմեացի լեգեոներների մնացորդները 03:09 Գեր լաբրադորը դեպրեսիայի մեջ է ընկել՝ ավելորդ քաշ կորցնելով 02:17 Ակվարիումում հազվագյուտ ծովային վիշապ է ծնվել 01:20 Ամերիկյան բոյսկաուտների կազմակերպությունն իրեն սնանկ ճանաչելու հայց է ներկայացրել՝ մանկապղծության մեղադրանքների պատճառով 00:59 Ճապոնիայում գողերը հիվանդանոցից 6000 վիրաբուժական դիմակ են գողացել 00:48 Հայաստան. Վերջին չորս տարիներին Ռուսաստանի քաղաքացիություն է ձեռք բերել մոտ 100 000 մարդ 00:26 Գուրգեն Մարգարյանի գործում հույս ունենք, որ Եվրոպական դատարանը կճանաչի 14-րդ հոդվածի խախտումը. իրավաբան 00:15 Իռլանդիայի ափերին ուրվական-նավ է մոտեցել 00:05 Իսրայելի գլխավոր շտաբը Իրանի կողմից «սպառնալիքներին» դիմակայելու համար հատուկ ստորաբաժանում կստեղծի 23:53 Այսօր շատ հիշարժան փաստաթուղթ եմ ստորագրել. Նիկոլ Փաշինյան 23:49 Թուրքիան օգտվում է Ռուսաստան-ՆԱՏՕ հարաբերությունների վատթարացումից՝ Միջերկրական ծովում ազդեցությունն ուժգնացնելու համար 23:41 ԱՄՆ-ը պատժամիջոցներ է սահմանել «Ռոսնեֆտի» դստեր հանդեպ՝ Վենեսուելային աջակցելու համար 23:21 Թուրքական իշխանությունները բաց չեն թողել Օսման Կավալային բանտից՝ չնայած, որ դատարանն արդարացրել է նրան 23:19 Հնարավո՞ր է արդյոք նոր հեղաշրջում Թուրքիայում 22:48 Վրաստանում ամուսինը դանակահարել է կնոջը ամուսնալուծության ձեւակերպման ժամանակ 22:40 Քաղաքապետի հետ զրույցում հանգեցինք եզրահանգման, որ ճիշտը դիմում գրելն է. Աջափնյակի նախկին թաղապետ 22:18 Կորոնավիրուսը «շատ վտանգավոր իրավիճակ» է ստեղծում ամբողջ աշխարհի համար. ՄԱԿ-ի գլխավոր քարտուղար 22:14 Հայկ Մարությանի որոշմամբ Նոր Նորք վարչական շրջանի ղեկավարի պաշտոնը կզբաղեցնի Հովհաննես Մանուկյանը 21:57 Չինական կորոնավիրուսն ազդում է գլոբալ տնտեսության վրա 21:49 Արմեն Սարգսյանը շնորհավորական ուղերձ է հղել Մոլդովայի նախագահին՝ ծննդյան տարեդարձի առթիվ 21:48 Ռուսաստանը փետրվարի 20-ից ժամանակավորապես կդադարեցնի Չինաստանի քաղաքացիների մուտքը երկիր 21:37 Թրամփը քննադատել է Չինաստանի հետ առեւտրի համար որոշ առաջարկված սահմանափակումները 21:26 Արարատ Միրզոյանը Դանիայում անդրադարձել է ԼՂ խնդրին (ֆոտո) 21:20 16:07, 27.01.2020 Հունվարի 28-ին Հայաստանում սպասվում է առանց տեղումների եղանակ: Քամին՝ հարավարեւմտյան՝ 3-8 մ/վ: «Հայպետհիդրոմետից» NEWS.am-ին հայտնեցին, որ Երեւանում սպասվում է առանց տեղումների եղանակ: Առաջիկա գիշերը՝ -3-5, վաղը ցերեկը՝ +4+6։ Շիրակում գիշերը՝ -7-12, ցերեկը՝ -2+3, Կոտայքի լեռներում գիշերը՝ -7-12, ցերեկը՝ -2+3, Կոտայքի նախալեռներում գիշերը՝ -4-6, ցերեկը՝ +1+3, Սեւանա լճի ավազանում գիշերը՝ -7-12, ցերեկը՝ -2+3, Լոռիում գիշերը՝ -4-8, ցերեկը՝ +5+10, Տավուշում գիշերը՝ -2-5, ցերեկը՝ +8+13, Արագածոտնի լեռներում գիշերը՝ -7-12, ցերեկը՝ -2+3, Արագածոտնի նախալեռներում գիշերը՝ -4-6, ցերեկը՝ +3+5, Արարատում գիշերը՝ -4-7, ցերեկը՝ +4+6, Արմավիրում գիշերը՝ -4-7, ցերեկը՝ +4+6, Վայոց ձորի լեռներում գիշերը՝ -7-12, ցերեկը՝ -2+3, Վայոց ձորի նախալեռներում գիշերը՝ -4-7, ցերեկը՝ +4+6, Սյունիքի հովիտներում գիշերը՝ -2+1, ցերեկը՝ +8+13, Սյունիքի նախալեռներում գիշերը՝ -2-7, ցերեկը՝ 4+9, Արցախում գիշերը՝ -2-6, ցերեկը՝ +4+9 (հովիտներում գիշերը՝ -2+1, ցերեկը՝ +8+13)։ Սյունիքի մարզի ճանապարհներին տեղ-տեղ մերկասառույց է. Ամբերդ ամրոց եւ Քարի լիճ տանող ճանապարհները դեռ փակ են


Փաստաթղթեր ՀՀ նախագահի հրամանագրերը ՏԵՐ ՄԵՍՐՈՊ ՔԱՀԱՆԱ ԱՐԱՄՅԱՆԻՆ «ՀԱՅՐԵՆԻՔԻՆ ՄԱՏՈՒՑԱԾ ԾԱՌԱՅՈՒԹՅՈՒՆՆԵՐԻ ՀԱՄԱՐ» 2-ՐԴ ԱՍՏԻՃԱՆԻ ՄԵԴԱԼՈՎ ՊԱՐԳԵՎԱՏՐԵԼՈՒ ՄԱՍԻՆ Ղեկավարվելով 2005 թվականի փոփոխություններով Հայաստանի Հանրապետության Սահմանադրության 55-րդ հոդվածի 16-րդ կետով եւ հիմք ընդունելով «Հայաստանի Հանրապետության պետական պարգեւների եւ պատվավոր կոչումների մասին» Հայաստանի Հանրապետության օրենքը՝ ո ր ո շ ու մ ե մ. Հանրապետության տոնի առթիվ, մատաղ սերնդի կրթության եւ դաստիարակության գործում ներդրած ավանդի համար Հայաստանի Հանրապետության Նախագահի խորհրդական Տեր Մեսրոպ քահանա ԱՐԱՄՅԱՆԻՆ պարգեւատրել «Հայրենիքին մատուցած ծառայությունների համար» 2-րդ աստիճանի մեդալով: ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՆԱԽԱԳԱՀ Ս.ՍԱՐԳՍՅԱՆ 2017թ. Մայիսի 17 Երեւան ՆՀ-393-Ա


text: ԹԻՀԿ-ն ներկայացրել է իր մտահոգությունները Ամուլսարի հանքավայրի շահագործման վերաբերյալ ԹԻՀԿ-ն ներկայացրել է իր մտահոգությունները Ամուլսարի հանքավայրի շահագործման վերաբերյալ #Ամուլսար #Քննչական_կոմիտե #փորձաքննություն #եզրակացություն #Թրանսփարենի_ինթերնեյշնլ 15:59 - 21/օգոստոսի/2019 Նոր զարգացումներ Ամուլսարի ծրագրի շուրջ |hetq.am| 2018թ. հուլիսի 20-ին ՀՀ քննչական կոմիտեի հատկապես կարեւոր գործերի քննության գլխավոր վարչությունում ՀՀ քրեական օրենսգրքի 282-րդ հոդվածի 1-ին մասով հարուցվել է քրեական գործ՝ «Լիդիան Արմենիա» ՓԲ ընկերության կողմից Ամուլսարի ոսկեբեր քվարցիտների հանքավայրի շահագործման հետ կապված՝ շրջակա միջավայրի աղտոտման մասին տեղեկությունները ՀՀ բնապահպանության նախարարության պաշտոնատար անձանց կողմից դիտավորությամբ թաքցնելու դեպքի առթիվ։ Ամուլսարի հանքավայրի շահագործման հետեւանքով շրջակա միջավայրի վրա վնասակար ազդեցության ռիսկերը, դրանց կանխարգելմանն ուղղված միջոցառումների հիմնավորվածությունը, ինչպես նաեւ ներկայացված՝ շրջակա միջավայրի վրա ազդեցության գնահատման հաշվետվությունում արձանագրված հետազոտությունների հիմնավորվածությունը անկախ փորձագիտական գնահատմամբ պարզելու համար քրեական գործով նշանակվել է էկոլոգիական, երկրաբանական, հիդրոլոգիական, երկրաֆիզիկական, քիմիական, շինարարատեխնիկական համալիր փորձաքննություն, որի կատարումը հանձնարարվել է միջազգային մրցույթի արդյունքներով ընտրված ELARD ընկերությանը։ Վերջինս իր ուսումնասիրություններում ներգրավել է TRC ընկերությանը: Սույն թվականի օգոստոսի 15-ին ՀՀ կառավարության նիստին Ձեր կողմից վերոնշյալ քրեական գործով տեղեկացվել է, որ ստացված համալիր փորձագիտական եզրակացության տվյալների հիմքով քրեական գործի վարույթի հեռանկարը կարճման որոշումն է, քանի որ հանքավայրի շահագործումը՝ եզրակացության մեջ նշված պայմանների կատարման դեպքում շրջակա միջավայրի, մասնավորապես՝ հանքավայրի ազդեցության գոտու ջրային ռեսուրսների վրա բացասական հետեւանքներ չի թողնի[1]։ Նմանատիպ տեսակետով լրատվամիջոցների հետ հանդիպմանը հանդես է եկել նաեւ ՀՀ քննչական կոմիտեի ներկայացուցիչ, վերոնշյալ քրեական գործով քննչական խմբի ղեկավար Յուրա Իվանյանը։ ՀՀ սահմանադրության 12-րդ հոդվածը որպես պետության պոզիտիվ պարտավորություն ամրագրել է շրջակա միջավայրի պահպանությունը, բարելավումը եւ վերականգնումը, բնական պաշարների ողջամիտ օգտագործումը խթանելը՝ ղեկավարվելով կայուն զարգացման սկզբունքով եւ հաշվի առնելով պատասխանատվությունն ապագա սերունդների նկատմամբ։ Իսկ որպես յուրաքանչյուր անձի պարտավորություն՝ հոդվածը նախատեսում է շրջակա միջավայրի պահպանության մասին հոգ տանելը։ Անկախության հռչակումից ի վեր ՀՀ-ում իրականացված տնտեսական զարգացմանը միտված բոլոր ծրագրերում եւ նախագծերում սահմանադրաիրավական այս կարգավորումները դիտարկվել են բացառապես դեկլարատիվ բովանդակությամբ եւ չեն իրացվել։ Այդպիսով կա՛մ ամբողջությամբ, կա՛մ մասամբ անտեսվել են մարդու՝ առողջ կենսագործունեության միջավայրում ապրելու իրավունքը, ինչի արդյունքում այսօր Հայաստանն ունի էկոլոգիական եւ դրա հետ փոխկապակցված մարդու առողջության հետ կապված բավականին լուրջ խնդիրներ։ Այս համատեքստում Ամուլսարի շահագործման դեպքում բնապահպանական խնդիրները, որոնք հիմնավորապես մատնանշված են ELARD-TRC փորձագիտական եզրակացության մեջ, ինչպես նաեւ տարբեր տեղական ու միջազգային մասնագետների պնդումներում, կարող են առանց չափազանցության քայքայել նաեւ գործող տնտեսությունը, մասնավորապես՝ առողջարանային եւ հանգստավայրային զբոսաշրջային բիզնեսը։


Ուրբաթ իրիկուն: Խոպան, փոդրատչի, կրթաթոշակ ... ‘գլխարկ, լանդ-կռաուզեր, նոթբուկ’ Խոպանչիկների շարքում, ինչպես ամենուր, եւս հիերարխիա կա, ամենավերեւում, «փոդրատչին» է։ Երկար չէի կարողանում ընկալել, թե ինչ բառ է սա, մանավանդ, որ այն գալիս է, ինչքան մասնագիտական ունակություններն են թույլ տալիս կռահել, «ախլքալաքյան» կամ «ջավախքյան» խոպանչիկությունից։ Եվ միայն վերջերս, հանկարծ պայծառացում՝ ռուսերենով подрядчик-ն է։ Նա ամենակարեւոր մարդն է այս օղակում, ով հայրենիքում, կամ հարազատների շատ նեղ շրջապատում որոշում է, թե ում է խոպան տանելու, ում հետ ինչպես է վարվելու, խաբելու է, թե նորմալ վարձատրելու է, վարձատրության չափն է որոշելու, հետո որոշելու է, թե փողը տուն վերադառնալուց առաջ ժամանակին է տալու, թե ասելու է գնա, ես կուղարկեմ։ Երբեմն ուղարկում է, երբեմն ոչ, նայած ինչպես է ստացվում։ Փոդրատչին այն կարեւոր օղակն է, ում շուրջ պտտվում է այս ամենը։ Չնայած այն աստիճանաբար «մահացող օղակ» է, քանի որ փոխվում է «խոպանչիկություն» իրականությունը։ Բայց ինչն է հետաքրքիր, շատ ավելի դանդաղ է փոխվում «խոպանչիկության» կոնցպետը, ընկալումը, թեեւ այն գնալով իրականության ավելի շատ հատվածներ է ներառում։ Ահա ինչի մասին։ «Դասական խոպանչիկների» կարելի է հանդիպել նոյեմբերի վերջերից, ոչ միայն օդանավականում, այլեւ Երեւանի մարդաշատ վայրերում։ Նրանց հեշտ է գտնել, տաք են հագնված, ինչպես ցուրտ հյուսիսում, ու պարտադիր գլխարկներ ունեն։ Դա գլխարկների մի տեսակ է, մորթուց, որը հիմա դժվարանում եմ նկարագրել։ Բայց ով տեսել է, հաստատ գիտի, ինչի մասին է խոսքը։ Նրանք տարիքով 45-ից անց են։ Մյուս տիպը երիտասարդներն են, որոնք հիմնականում Մոսկվայից են, ծախսում են ոչ սեփական քրտինքով աշխատած փողերը, հագնված են «մի այլ կերպ» ու ամեն կերպ փորձում եմ առանձնանալ «մասսայից»։ Երիտասարդ նորմալ-դասական խոպանչիկների էլ կարելի է հանդիպել, նրանք համեստ են, խոպան գնում են, որ հետ գան ու մեքենա առնեն, ոմանք $1500-ը գերազանցող համակարգիչներ, ոմանք էլ ամուսնանալու, ավելի շուտ հարսանիքի փող են բերում։ Սակայն այս ամենի մեջ, ինձ խոպանչիկության ընկալումն է հետաքրքրում։ Այն իրականության այն հատվածն է, երբ թողնում ես տունը, ոչ հայրենիքը, որովհետեւ տունն ես թողնում, ավելի մեծ բանի մասին չես մտածում, որովհետեւ այն պարզապես չկա, կա տուն ու վերջ, ու գնում։ Գնում ես, որ պարտադիր հետ գաս, ու գնալուց հետո սկսվում է կարոտի մի ամբողջ դաժան շղթա։ Սկսվում է հետդարձի օրեր հաշվելու շղթան։ Այնտեղ հայրենիք չէ (հանկարծ սկսում ես հայրենիքի մասին մտածել, որը ավելի շուտ կրկին քո տունն է), տուն չկա, ընտանիք չկա, իսկ խոպանչիկները, որպես կանոն, շատ նստակյաց մարդիկ են՝ գոնե սկզբում։ Նստակյացության աստիճանը որոշում է, թե պանդխտություն է այն, ղարիբություն, թե օտարություն։ Իրականության գիտակցումը դրսում մոտավորապես այսպիսին է՝ պիտի արագ ու շատ փող աշխատել, հնարավորինս քիչ ծախսել, ոչ մի բան սեփական անձի համար չանել, որովհետեւ քո ճանապարհին նայող կա։ Ու աշխատել, աշխատել, աշխատել ու հույս ունենալ, որ փոդրատչիկը կգնահատի քո աշխատանքը, որ գլուխ չես պահում ու որակով ու արագ ես աշխատում, մի խոսքով՝ իրեն շատ փող ես բերում։ Հետո քո համեստությունը, որ ամեն մի քայլափոխի փոդրատչիկին չես «նադայել» անում, որ տես, ինչ լավ եմ աշխատում։ Ու նայում ես փոդրատչիկի ձեռքին ...։ Վերջիններս երբեմն, կամ որպես կանոն, նորմալ մարդիկ են, կարողանում են գնահատել այս ամենը ու մյուս տարի էլ են քեզ խոպան կանչում։ Բայց մյուս տարի նույն փոդրատչիկի մոտ գնալ էլ չարժե, նա արդեն կտրուկ փոխված է լինում, դու՝ նույնպես։ Բայց առաջին տարին, խեղճ տարի է։ Խեղճ կարոտի առումով, խեղճ քո տնից, քո իրականությունից, քո արժեքներից հեռու լինելու առումով։ Խեղճ է, որովհետեւ ուրիշի ձեռքին ես նայում։ Այս ամենի հիմքում «անպայման դեպի տուն վերադառնալու ու տանը մի ծակ էլ փակելու» ձգտումն է։ Ձգտում, որը թույլ չի տալիս իրականությանն այլ աչքերով նայել՝ միայն խեղճ, գլուխը կախ, անսպառ համբերության, օրերը մթնացնելու աչքով։ Իսկ նայել կարելի է նաեւ «պլոկելու, շնից մազ պոկելու» կամ «նոր հեռանկարների ու նոր հնարավորությունների» աչքով։ Միգուցե եւ հնարավոր չէ նայել, որովհետեւ խոպանը 6-10 ամիս է ձգվում։ Ավելի հեշտ է այդ ընթացքում «գլուխը կախ աշխատել ու տուն գալ հույսով, որ լավ է լինելու», բայց թե ինչն է լավ լինելու, պարզ չէ, քան խոպանին նայել ներդրումային հնարավորության՝ 10 ամիս ժամանակի ներդրում նոր հմտություն ձեռք բերելու համար, 2 ամիս տուն ու կրկին 10 ամիս եղած փորձի ավելացում ու այսպես շարունակ, մինչեւ որ «արդեն լավ կլինի» ոչ հայրենիքում, կամ «դզված կլինես» ու տնեցիներին կկանչես, փոքր մի հայրենիք (իմա՝ տուն) կստեղծես դրսում, ու դառնացած հին հայրենիքի (տան) մասին կհիշես, չարացած կխոսես, որ հնարավորություն չունեցար հին հայրենիքում «լավ լինել», հետո կհամեմատես հին ու նոր հայրենիքները, հետո նոր հայեր կգտնես, որոնց հետ «ջան-ղուրբան» կանես, հետո այդ հայերի հետ կկռվես, կսկսեք իրարից նեղանալ։ Հետո էլ չես հիշի, թե որտեղ ես, ինչի համար, ինչ ես անում այդտեղ, ինչ ես կորցրել կամ փնտրում, ով ես դու ինքդ, ինչ ես ուզում կամ ինչ ունես առաջարկելու։ Հին տանն արդեն քեզ ոչ ոք չի սպասում, որովհետեւ հին տունն էլ չկա ... Նոր տունն արդեն քոնը չէ, քո երեխաններինն է, բայց քոնը չէ։ Հետո կհոգնես, ինքնախարազանմանբ էլ չես զբաղվի, ու ամեն ինչ կընկնի իր տեղը, հետո երեւի արդեն նորմալ կլինի։ Ու ի՞նչ ... Ինչպե՞ս նայել խոպանին։ Խոպան դասական ընկալմամբ, թե՞ խոպան հնարավորությունների առումով։ Թե՞ երկուսի համատեղում, որը, որպես կանոն, չի ստացվում։ Թե՞ փոդրատչիկություն։ Ինչի համար եմ գրում այս ամենը. ավելացել են խոպանների ուղղությունները, այն միայն ցուրտ հյուսիս չէ, նաեւ տաք արեւմուտք։ Այլ է փոդրատչին, թեեւ հիմնականում ասֆալտի գործ անող, սակայն այն նաեւ «Տաշիր գրուպ» է ու «Տրոյկա դիալոգ»։ Սա փոդրատչիության այնպիսի տեսակ է, որը տեսել է հնարավորություն նոր վայրում, շահագործում է այդ հնարավորությունը, վարպետներ էլ չի բերում հին հայրենիքից, թեեւ կապն էլ չի կորցնում, մտածում է, գործում է այլ՝ նոր հայրենիքի համար։ Արժեք է ստեղծում նոր հայրենիքի համար, շենացնում է նոր հայրենիքը ու հնում, լավագույն դեպքում եկեղեցի վերանորոգում, կամ էլ ինչ որ մի գործ դնում, որն աշխատելու է այնքան, քանի դեռ փողերը գալիս են դրսից, քանի որ այդ գործը արհեստական է հայրենիքի համար, այն այլ վայրից ու այլ իրականությունից է եկել։ Իհարկե, տաշիրյան ու դիալոգյան փոդրատչիկները կարեւոր գործոններ են, որքան կարեւոր է ցանկացած արեւմտահայ, որը դեպի Հայաստան է ձգտում։ Նրանք նոր արժեքներ են իրենց հետ Հայաստան բերում կամ ուղարկում։ Բայց փոխվել են նաեւ խոպանի տեսակները. այն հիմա նաեւ մտավոր է լինում, ի զարմանս շատերի ու նաեւ ինձ։ Հորս ընկերներից մեկը, մեր, հայաստանյան իրականության, չեք պատկերացնում ինչպիսի խորը փիլիսոփայական ընկալում ունի՝ առօրյա աշխարհընկալման ու անհայր մեծացած լինելու ընկալում։ Նա, ով միշտ կրկնում էր, թե «բուրդը գզողին պիտի տալ», կրթաթոշակն ընկալում է, ու ադեկվատ է ընկալում, որպես խոպան ... Մնում է կողմնորոշվել՝ դասակա՞ն, հեռանկա՞ր, փոդրատչիկությո՞ւն ... Posted by Marat M. Yavrumyan at June 30, 2010


«Ժողովուրդ». Իշխանություններն ամեն կերպ փորձում են լուծել Սահմանադրական դատարանի ճգնաժամը, բայց այդպես էլ չի ստացվում - Այսօր` թարմ լուրեր Հայաստանից «Ժողովուրդ» թերթը գրում է. «Ինչպես հայտնի է, ՀՀ արդարադատության նախարար Ռուստամ Բադասյանը մայիսի 13-ին դիմել է Եվրոպայի խորհրդի գլխավոր քարտուղարին («Ժողովրդավարություն իրավունքի միջոցով» եվրոպական հանձնաժողովին (Վենետիկի հանձնաժողով))՝ ուղղելով հարցեր՝ ՀՀ Սահմանադրական դատարանի շուրջ ստեղծված ճգնաժամի հանգուցալուծման վերաբերյալ: Եվ այս պայմաններում, երբ արտակարգ դրությունը կրկին ու կրկին երկարաձգվում է, իշխանությունները չգիտեն՝ ինչպես վարվել, ինչպես հանգուցալուծել ճգնաժամը, եւ այդ պատճառով էլ դիմել են եվրոպացիների օգնությանը: Սակայն չի բացառվում, որ վերջիններիս պատասխանը կարող է իշխանությունների սրտով չլինել, մանավանդ որ վերջին շրջանում հաճախ են այդ կողմից քննադատություններ հնչում: Այդպես եղավ նաեւ հայտնի վեթթինգի նախագծի դեպքում, եւ ստիպված եղան դրույթներ փոխել, մեղմացնել գործընթացները: Ամեն դեպքում, նկատենք, որ արտակարգ դրության երկարացումը հարցի լուծում չէ, եւ օրենսդրորեն այդպես էլ իշխանությունները չեն կարողանում ճանապարհ գտնել: Այժմ նրանք սպասում են Եվրոպայի արձագանքին՝ հուսալով, որ ելք կգտնեն»:


Լեւոն Արոնյանի սուրբծննդյան շնորհավորանքը | Orer.am 12:07 ՊԱՏՄՈՒԹՅԱՆ ԱՅՍ ՕՐԸ (1 ԱՊՐԻԼԻ). Խոշոր նավաբեկություն, տրոլեյբուսի գյուտ, սակագների բարձրացում 11:58 «Գ.Ծառուկյան» հիմնադրամը սննդամթերք է հատկացրել Արմավիրի մարզի անապահով ընտանիքներին 11:51 Ե՞րբ են սկսվել Հայաստանի կենսաբանական անվտանգության համակարգի զավթմանն ուղղված կոնկրետ քայլերը 11:33 Նպատակային ծրագրեր երիտասարդ եւ երեխա ունեցող ընտանիքների բնակարանային խնդիրները լուծելու համար. «Փաստ» 11:11 ՍԱՏՄ-ն ոչնչացրել է Նոր Գեղի եւ Նոր Հաճն համայնքների մի շարք խանութների ժամկետանց սննդամթերքը 24 Դեկտեմբեր, 2019 22:58 Հայկական շախմատի առաջատար Լեւոն Արոնյանը շնորհավորել է բոլոր կաթոլիկների Սուրբ Ծնունդը եւ մաղթել լավագույնը: Լեւոն Արոնյանն իր շնորհավորանքում նշել է, որ 2 օրից կմեկնարկի արագ եւ կայծակնային շախմատի աշխարհի առաջնությունում: 11:58 «Գ.Ծառուկյան» հիմնադրամը սննդամթերք է հատկացրել Արմավիրի մարզի անապահով ընտանիքներին 11:51 Ե՞րբ են սկսվել Հայաստանի կենսաբանական անվտանգության համակարգի զավթմանն ուղղված կոնկրետ քայլերը 11:33 Նպատակային ծրագրեր երիտասարդ եւ երեխա ունեցող ընտանիքների բնակարանային խնդիրները լուծելու համար. «Փաստ» 11:11 ՍԱՏՄ-ն ոչնչացրել է Նոր Գեղի եւ Նոր Հաճն համայնքների մի շարք խանութների ժամկետանց սննդամթերքը 11:04 Պետք է զարգացնել ներքին զբոսաշրջությունը. փորձագետների դիտարկումներ. «Փաստ» 10:29 «Վերից վար իրենց տեղում չեն. այսօր առավել քան տեսանելի է կարեւորագույն ոլորտների կառավարման անտեղյակությունը». «Փաստ» 10:06 Հնարավոր է՝ ստիպված լինենք մեծացնել արտաքին պարտքը. «Փաստ» 10:05 Միշտ ժողովրդի կողքին. «Բարի Սամարացու» բարի գործերը շարունակվում են 9:39 Խորքային խնդիրներ իշխանության ներսում. «Փաստ» 9:28 «Ադրբեջանն այս ժամանակահատվածում եւս փորձ է անում սեփական ձախողումները կոծկել սահմանային լարվածությամբ». սահմանային լարվածությամբ». «Փաստ» 9:01 «Ինտելեկտուալ մոբիլիզացիա». «Փաստ» 8:42 Արեւմտյան «թեւը» չի հանդարտվում. «Փաստ» 8:26 Սեփականաշնորհման վերանայում կլինի՞. «Փաստ» 8:00 Երբ ո՛չ տրամաբանություն կա, ո՛չ էլ լրջություն. «Փաստ» 0:58 Հայաստանի Հանրապետության ողջ տարածքում սահմանվում է անձանց պարտադիր ինքնամեկուսացում. պարետի որոշումը 0:30 Եթե տեմպը պահպանվի, ստիպված ենք լինելու առանց սիմպտոմներով պացիենտներին «բուժել» տանը. Արսեն Թորոսյան 23:59 Հայաստանի խորհրդարանը երկրորդ վերջնական ընթերցմամբ ընդունեց օրենքի աղմկահարույց նախագիծը 23:31 Տեսանյութում երեւացող տղամարդը որոնվում է գույք վնասելու կասկածանքով 23:14 ՀՀԿ-ի "տնազ"՝ "դուխով" գլխարկներով 22:59 10 օրով երկարաձգվել է ճանապարհային ոստիկանության հաշվառման-քննական ստորաբաժանումների գործունեության դադարեցումը


Վարչապետը, ողջունելով ներկաներին եւ կարեւորելով Ռազմավարական նախաձեռնությունների կենտրոնի ստեղծումը, նշել է, որ կենտրոնի գաղափարն այն առանցքային թիրախներից մեկն է, որը ներգրավված է եղել կառավարության ծրագրում: Իր գործունեությամբ այն պետք է ուղենշի մեր տնտեսության զարգացման երկարաժամկետ ռազմավարությունը:


text: Մեսրոպ Մաշտոց (, թաղված Օշականում), հայկական գրի ստեղծող եւ հայ ինքնուրույն ու թարգմանական գրականության սկզբնավորող (Սահակ Ա Պարթեւի հետ), հայ գրության, քրիստոնեական շրջանում հայագիր դպրոցի հիմնադիր եւ հայերի առաջին ուսուցիչ, լուսավորիչ, մշակութային-հասարակական գործիչ, Հայ Առաքելական Եկեղեցու վարդապետ։ Մեսրոպ Մաշտոցի պատմական առաքելությունը կարեւոր դեր է խաղացել հայ ազգային ինքնության պահպանման գործում։ Համաձայն գերակշռող գիտական տեսակետների՝ վրացերեն (ասոմթավրուլի) եւ աղվաներեն այբուբենների ստեղծողն է։ Մաշտոցի կյանքի ու գործունեության վերաբերյալ կան վավերական աղբյուրներ, այդ թվում նրա ժամանակակից եւ դեպքերի ականատես Կորյունի «Վարք Մաշտոցի», նաեւ Մովսես Խորենացու, Ղազար Փարպեցու, Մովսես Կաղանկատվացու, Կարապետ Սասնեցու ընդարձակ վկայությունները (շուրջ 30 հին եւ միջնադարյան աղբյուրներ)։ Հորը անվանում էին <<Երանելի Վարդան>> Կենսագրություն Մեսրոպ Մաշտոցը ազնվական Վարդանի որդին էր (ըստ Անանիա Շիրակացու՝ «ազատի տնից»)։ Հայաստանում ստացել է հունական կրթություն։ Տիրապետում էր հունարենին, պարսկերենին, ասորերենին, վրացերենին։ Սկզբնական շրջանում անցել է ծառայության հայոց Խոսրով Դ (մոտ 385-388) թագավորի արքունիքում, եղել է զինվորական, ապա՝ պալատական գրագիր։ Մոտ 395-396 թվականներին դարձել է հոգեւորական, եւ մեկնել Վասպուրականի Գողթն գավառը, ուր տեղի իշխան Շաբիթից ստանալով գործելու ազատ հնարավորություն հիմնել է քրիստոնեական համայնքներ, եկեղեցական դասեր։ Շրջագայել է նաեւ Սյունիքում։ Ունեցել է աշակերտներ, որոնք հետո դարձել են նրա օգնականները լուսավորական գործունեության ասպարեզում։ Այս շրջանում մտադրվել է ստեղծել հայկական գրեր՝ Աստվածաշունչը թարգմանելու համար։ Վերադարձել է Վաղարշապատ, որտեղ կաթողիկոս Սահակ Ա Պարթեւի նախաձեռնությամբ հրավիրվել է հատուկ ժողով։ Մոտ 404 թվականին Միջագետքից բերված Դանիելյան նշագրերով, կատարել է թարգմանական եւ ուսուցողական առաջին փորձերը։ Այդ ժամանակ ստացել է վարդապետի (ուսուցչի) աստիճան։ Վռամշապուհի եւ Սահակ Պարթեւի հրահանգով անձամբ մեկնել է Միջագետք, հանդիպել նույն Դանիել եպիսկոպոսի հետ։ Եղել է Եդեսիայում, Ամիդում, ապա՝ Սամոսատում։ Հանդիպումներ է ունեցել տեղի բարձրաստիճան հոգեւորականության հետ՝ Եդեսիայի եպիսկոպոս Բաբիլասի (Paquida, 398-408 թթ.), Ամիդի եպիսկոպոս Ակակիոսի (400-409 թթ.) հետ, այցելել է Եդեսիայի գրադարան։ Մոտ 405-406 թվականներին Եդեսիայում ավարտել է հայոց գրերի ստեղծումը։ Արեւմտահայաստան կատարելիք առաջին շրջագայությունից առաջ մեկնել է Վիրք, ուր վրաց Բակուր (մոտ 416-429 թթ.) արքայի, Մովսես եպիսկոպոսի, եւ թարգմանիչ Ջաղայի օգնությամբ ստեղծել վրաց հին գիրը («խուցուրի»)։ Մոտ 420-422 թվականներին մեկնել է Բյուզանդիա՝ Կոստանդնուպոլիս, հանդիպել կայսր Թեոդոս II-ի եւ հունաց պատրիարք Ատտիկոսի հետ, որից հետո հայկական դպրոցներ է բացել Մեծ Հայքի բյուզանդահպատակ գավառներում, զուգահեռաբար պայքար մղել «բորբորիտներ» աղանդի դեմ։ Վերադարձից առաջ աղվան Բենիամինի հետ ստեղծել է աղվանից գիրը։ Բյուզանդական իշխանություններից ստացել է «ակումիտ» (άxουμήτης -ճգնող) տիտղոսը։ Այրարատ վերադառնալուց հետո անձամբ մեկնել է Աղվանք, հանդիպել աղվանից Արսվաղեն արքայի եւ Երեմիա եպիսկոպոսի հետ, կազմակերպել նոր գրի տարածումը, որտեղից անցել է Բաղասական գավառ, մղել հակաաղանդավորական պայքար։ Այդ շրջանում եղել է Ուտիքի Գարդման գավառում, ապա՝ Գուգարաց Տաշիրում։ Եվս մեկ անգամ Արեւմտյան Հայաստան է այցելել 420-ական թվականների վերջին, եղել Բարձր Հայք գավառի Դերջան, Եկեղյաց, Սպեր եւ Շաղագոմք գավառներում։ 431-439 թվականների միջեւ կաթողիկոս Սահակի եւ աշակերտների հետ հիմնականում ավարտել է Աստվածաշնչի թարգմանությունը։ 439 թվականին նրա հրահանգով կաթողիկոսական աթոռի տեղապահ է դառնում Հովսեփ Վայոցձրցինհաջողություն։ Հայ գրերի ստեղծում Հայոց գրերի ստեղծման վերաբերյալ առկա են բավականին հակասական կարծիքներ՝ չնայած հիմնականում գերակշռում է դասական մոտեցումը, ինչը ենդթադրում է, որ Մեսրոպ Մաշտոցը հանդիսանում է հայերեն այբուբենի ստեղծողը։ Հետաքրքիր եւ զարգացող մոտեցում է նաեւ այն, որ Մաշտոցը ոչ թե ստեղծել է հայոց այբուբենը, այլ վերականգնել այն։ Մեսրոպ Մաշտոցը որպես հայոց այբուբենի ստեղծող Թեեւ քրիստոնեությունը Հայաստան մուտք է գործել առաջին դարում եւ 301 թ. դարձել պետական կրոն, բայց ժողովրդի զգալի մասը միայն անվանապես էր քրիստոնյա, երկրում եղած Աստվածաշնչի գրքերը, եկեղեցական այլ երկեր հունարեն կամ ասորերեն էին, ժամերգությունները եւ ծեսերը կատարվում էին ժողովրդի համար անհասկանալի այդ լեզուներով։ Մաշտոցը Աստվածաշունչը հրապարակայնորեն կարդալիս անմիջապես բանավոր թարգմանում էր հայերեն՝ ժողովրդին հասկանալի դարձնելու համար։ Գողթնում կատարած քարոզչությունը Մաշտոցի մեջ հաստատեց հայերեն գիր ու գրականություն ունենալու հրատապ կարեւորությունը։ Կային այդ որոշումն ընդունելու նաեւ այլ ծանրակշիռ պատճառներ։ 387 թ. Բյուզանդիայի եւ Պարսկաստանի միջեւ երկու մասի բաժանված Հայաստանի արեւելյան եւ արեւմտյան մասում թեեւ պահպանվում էր հայոց թագավորությունը, բայց պարսկական ազդեցությունն օրավուր մեծանում էր։ Երկրի արեւմտյան մասում, որը միացված էր Բյուզանդիային, վերացված էր հայոց թագավորությունը, եկեղեցին ենթակա էր հունական եպիսկոպոսությանը, եկեղեցու եւ պետական լեզուն հունարենն էր։ Հայաստանի երկու մասերի միմյանցից օտարացումը սպառնում էր երկրի եւ ժողովրդի ամբողջությանը, վերահաս էր դառնում հայության ձուլման վտանգը, ամբողջ երկրում դպրոցների, համալսարանների լեզուն հունարենն էր, մասամբ ասորերենը, եկեղեցականների զգալի մասը հույներ ու ասորիներ էին, հայ հոգեւորականության որոշ մասը հունախոս էր։ Հայ գրերի ստեղծման անհրաժեշտություն Արեւմտյան շատ գավառներում հունարենն ու հունական կենցաղը արմատանում էին հայ ընտանիքներում։ Արքունիքում պաշտոնավարելիս եւ հետո Մաշտոցը կանխազգացել էր հայկական ինքնուրույն պետության մոտալուտ անկումը։ «Տեսնելով, որ հայոց թագավորության վերջը հասել է, Մեսրոպը (երկրի) խռովություններն իր համբերության նյութ դարձրեց» (Մովսես Խորենացի, Պատմություն Հայոց, 1968 թ.)։ Այսպես Մաշտոցի համար հայ դպրության հրատապ ստեղծումն ուներ հետեւյալ նպատակները. հայացնել քրիստոնեական գրքերը, քարոզչությունն ու արարողությունները կատարել հայերեն, ստեղծել ու զարգացնել մայրենի լեզվով գրականություն, հայությունը փրկել ձուլումից, եւ դա ապահովել հետագայի համար, ամրացնել երկրի քաղաքականապես երկու մասի բաժանված հատվածների հոգեւոր, լեզվական եւ մշակութային միասնությունը, որը քաղաքական միասնության հիմք պիտի դառնար երկրի պետական անկախությունը վերականգնելու հնարավորության դեպքում։ Մաշտոցի այս ծրագիրը ձեւավորվեց Գողթնում ունեցած գործունեությունից հետո, երբ Կորյունի, «Նա մտքում դրեց ավելի հոգալ նույնպես համայն (Հայոց) աշխարհի ժողովրդին մխիթարելու մասին» (Կորյուն, Վարք Մաշտոցի, 1962 թ.) գրքում բերվում են նաեւ Մաշտոցի խոսքերը. «Տրտմություն է ինձ համար, եւ անպակաս են իմ սրտի ցավերն իմ եղբայրների եւ ազգակիցների համար»։ Սահակ Պարթեւ 387 թվականին կաթողիկոս դարձած Սահակ Պարթեւը, որ միշտ եղել է ազգակենտրոն քաղաքականության առաջամարտիկ եւ Մաշտոցի գլխավոր հենարանը նրա գործունեության սկզբից եւեթ, ունեցել է նույն մտահոգությունը։ Գալով Վաղարշապատ՝ Մաշտոցը կաթողիկոսին հայտնում է իր ծրագիրը եւ անմիջապես ստանում նրա լիակատար հավանությունը։ Գումարվում է ժողով՝ նվիրված հայերեն գիր ունենալու հարցին։ Վռամշապուհ թագավորը հավանություն է տալիս նպատակին՝ հայտնելով, որ Ասորիքում Դանիել անունով եպիսկոպոսի մոտ հայերեն գրեր կան։ Ժողովի խնդրանքով թագավորը հայ գրերի նախանձախնդիր Վահրիճ անունով մի իշխանի ուղարկում է Դանիելի մերձակից Հաբել երեցի մոտ։ Վերջինս, Դանիելից առնելով գրերը, Վահրիճի հետ բերում է Հայաստան։ Այստեղ հիմնվում են դպրոցներ, Մաշտոցը ստանում է վարդապետի (ուսուցչի) կոչում եւ սկսում մանուկներին հայոց լեզու ուսուցանել բերված գրերով։ Սկիզբ է դրվում հայերեն դպրությանը։ Մոտ երկու տարվա դասավանդումից հետո պարզվում է, որ դանիելյան նշանագրերը ժամանակի հայերենն արտահայտելու համար անբավարար են ու անհարմար լեզվի վանկարկման ու ուսուցման տեսակետից. «... հասկացան, որ այդ նշանագրերը բավական չեն հայերեն լեզվի սիզոբաները-կապերն ամբողջությամբ արտահայտելու համար»։ Դանիելյան նշանագրերի մասին բանասերները հակադիր ենթադրություններ են արել։ Բացառված չէ, որ դրանցով ինչ որ ժամանակ գրվել է հայերեն, իսկ Մաշտոցի օրոք դրանք չեն բավարարել հայերեն դասավանդելու եւ հայոց դպրություն ստեղծելու համար։ Սահակ Պարթեւի երաշխավորությամբ, թագավորի հրամանով այս անգամ Մաշտոցը իր աշակերտ-օգնականների հետ մի խումբ մանուկներ առած, ուղեւորվում է Ասորիք։ Լինում է Ամիդ, ապա Եդեսիա քաղաքներում, հայոց գրերի մասին խորհրդակցում ասորի հոգեւորականների հետ, բայց ապարդյուն։ Մանուկների մի մասին ասորական կրթություն է տալիս Եդեսիայում, մյուսին ուղարկում ավելի հյուսիս Սամոսատ՝ հունական կրթության։ Եդեսիայում Մաշտոցը ստեղծագործական երկունք ապրեց, «... նա շատ նեղություններ քաշեց իր ազգային մի բառի օգնություն գտնելու համար» Հայերեն հնչյունական համակարգի ստեղծում Մաշտոցը 405 թվականին ստեղծում է հայերենի հնչյունական համակարգը ճշգրտորեն արտահայտող, ուսուցանելու, թարգմանելու եւ դպրություն ստեղծելու նպատակին լիովին հարմար նշանագրեր. «Նա իր սուրբ աջով հայրաբար ծնեց նոր եւ սքանչելի ծնունդներ հայերեն լեզվի նշանագրեր»։ Եդեսիայում Մաշտոցը նորագյուտ տառերը դասավորում է՝ օգտվելով հունական այբուբենի հերթականությունից, տառերին տալիս է անուններ (այբ, բեն), որոշում է նրանց թվային արժեքները (Ա =1, Ժ = 10, Ճ = 100, Ռ = 1000)։ Ապա անցնելով Սամոսատ` հմուտ հունագետ Հռոփանոսի օգնությամբ կատարելագործում է նորագույն տառերի գծագրությունը, նոր տառերն ուսուցանում իր օգնականներին եւ այդտեղ հունական կրթություն ստացող մանուկներին, իր աշակերտներ Հովհան Եկեղեցացու եւ Հովսեփ Պաղնացու հետ սկսում է նոր գրի օգնությամբ Աստվածաշնչից հայերեն թարգմանել Սողոմոնի առակները, որի առաջին նախադասությունը նաեւ մեսրոպատառ առաջին նախադասությունն էր. Հայ դպրության հիմնադրում Հայոց գրերը ստեղծելիս Մաշտոցը պետք է լուծեր մի շարք բարդ խնդիրներ, որոնցից էին Հայաստանի ավելի քան 300 հազար կմ քառակուսի տարածքում խոսվող բարբառների պայմաններում միասնական գրական հայերենի համար հնչյունական կանոնի որոշումը, գրության ձախից աջ (ինչպես հունարենում) եւ աջից ձախ (ինչպես ասորերենում) եղած տարբերակներից մեկն ընտրելը, ձայնավորների համար տառեր ունենալու թե չունենալու եւ կամ ձայնավորների համար հավելանշումներով (դիակրիտիկ նշաններով) արտահայտելու հարցի լուծումը։ Հայերենի հնչյունային համակարգը որոշելիս Մաշտոցն առավելապես նկատի առավ արքունիքում, նախարարական որոշ տներում, հոգեւորականության շրջանում ձեւավորված ծառայողական (ատենական) հայերենը, որը հենված էր արարատյան (ըստ այլ կարծիքների Տարոնի) խոսվածքի վրա եւ ինքը գործածում էր Սուրբ գիրքը բանավոր թարգմանելիս ու քարոզելիս։ Շրջանցելով խոսվածքային նեղ առանձնահատկությունները` նա որոշեց բառակազմիչ հնչյունների (հնչույթների) իրական քանակը, հայերենի համար բացառեց վանկային եւ ձայնավորներ չունեցող գրային համարակարգերը, առաջնորդվեց մեկ հնչյունին (հնչույթին) մեկ գիր սկզբունքով, հայերենի յուրաքանչյուր հնչյունի համար ստեղծվեց մեկ նշանագիր (բացառություն էր «ու» հնչյունը, եթե այն երկբարբառային արտասանություն չուներ)։ Մաշտոցը իրավացիորեն հրաժարվեց տառերի ձայնային արժեքը փոխող կետերից ու գծիկներից` յուրաքանչյուր դեպքում գերադասելով ունենալ առանձին տառ։ Այդպես ստեղծվեց 36 տառ, որոնց կիրառությունը ճշտեց Սողոմոնի առակները թարգմանելիս՝ որդեգրելով գրելու հորիզոնական առաջընթաց հարմարագույն եղանակը, դրեց հայերենի ուղղագրության հիմքը (օրինակ թեեւ ստեղծվել էր «ը» տառը, բայց նկատի ունենալով համապատասխան հնչյունի հաճախակի գործածությունը հայերենում` «ը» տառի գրությունը սահմանափակող կանոն հաստատեց)։ Մաշտոցի ստեղծած գիրը եւ ուղղագրությունը դարձան ամենից լիարժեքը ժամանակի մյուս գրային համակարգերի շարքում եւ չհնացան անցած 1600 տարիներին։ Միջնադարում Մաշտոցի գրած տառերին ավելացան միայն «o» եւ «ֆ» տառերը։ Հետագայում արվել են մի քանի ուղղագրական փոփոխություններ (հատկապես արեւելահայերենի համար՝ 1922, 1940)։ Մաշտոցը նորաստեղծ գրերով վերադառնում է հայրենիք։ Երկրում ծավալվում է թարգմանչաց շարժումը, որը լուսավորական-կրթական ընդարձակ ու երկարատեւ գործունեություն էր (երկրի բոլոր մասերում հայկական դպրոցների հիմնադրում, թարգմանական ծավալուն աշխատանք, հայ դպրության ստեղծում, եկեղեցու ու քարոզչության հայացում, հայ գրչության կենտրոնների ու գրադարանների հիմնում)։ Աստվածաշնչի թարգմանություն Սահակ Պարթեւն ու Մեսրոպ Մաշտոցն աշակերտների հետ սկսել են Աստվածաշնչի թարգմանությունը՝ մի մասն ասորերենից, մյուս մասը՝ հունարենից։ Մաշտոցը նախքան այդ իր քարոզչական գործունեության ժամանակ, բազմիցս բանավոր թարգմանած լինելով Աստվածաշնչի առանձին հատվածներ, դրանց զգալի մասն անգիր գիտեր, եւ մնում էր ստուգել ու գրի առնել նորագյուտ տառերով։ Կարճ ժամանակում Սուրբ գրքի հիմնական մասը թարգմանվել էր հայերեն եւ բազմացվել գրչությամբ։ Այդ ընթացքում թարգմանվել են նաեւ փիլիսոփայական, ժամանակագրական, բնագիտական եւ այլ բնույթի երկեր։ Հայ գրերի ուսուցման շրջագայություններ Տառերի գյուտից հետո Մաշտոցը իր օգնականների հետ շրջագայել է Հայաստանում, հավաքագրել աշակերտներ, հիմնել դպրոցներ, ինքը տվել հայերենի դասավանդման առաջին օրինակը, հիմնադրել վանքեր, որոնք դարձել են ուսման, գրչության ու գիտության կենտրոն եւ օրինակ հետագա դարերում նորերը հիմնելու։ Առաջին երեք շրջագայությունները Մաշտոցը կատարել է Արեւելյան Հայաստանում, չորրորդը Արեւմտյան Հայաստանում։ Այստեղ Անատոլիս կուսակալը, Մաշտոցին պատիվներով ընդունելուց հետո, նրա մտադրությունները հայտնել է Բյուզանդիայի Թեոդոս 2-րդ կայսրին։ Սա Մաշտոցին շնորհել է Ակումիտ (տքնող, արթուն հսկող) պատվավոր տիտղոսը, սակայն զրկել գործունեության իրավունքից եւ Մաշտոցը օգնականների մի մասին թողնելով Փոքր Հայքի Մելիտենե (Մալաթիա) քաղաքում, մնացածների հետ մեկնել է Կոստանդնուպոլիս, բանակցել կայսրի հետ, ստացել հայ երեխաներին մայրենի լեզվով կրթելու եւ հայ հոգեւորականների դասեր հաստատելու կայսերագիր իրավունքը։ Վերադառնալով Արեւմտյան Հայաստան՝ այստեղ նույնպես հիմնել է հայկական դպրոցներ, մշակութային կենտրոններ։ Ըստ Կորյունի՝ Արեւելյան Հայաստանում կատարած երկրորդ շրջագայության ժամանակ, «սկսեց Տիրոջից իրեն շնորհվածի համեմատ նշանագրեր հորինել վրացերեն լեզվի համար»։ (Մովսես Խորենացի Պատմություն Հայոց 1968)։ Արեւելյան Հայաստանում կատարած իր մի այլ (հինգերորդ) շրջագայության ժամանակ Մաշտոցն այցելել է Բուն Աղվանք (Կուր գետի ձախ ափին), ամենաբազմամարդ ցեղի գարգարացիների լեզվի համար տեղացի Բենիամին երեցի օգնությամբ ստեղծել տառեր («Նշանագրեր ստեղծեց գարգարացիների լեզվի համար» Խորենացի նույն տեղում), հիմնել դպրոցներ, սկիզբ դնել թարգմանչաց գործին։ Մաշտոցի եւ նրա աշակերտների գործունեություն 431 թվականին Մաշտոցի աշակերտներ Ղեւոնդ Վանանդենցին, Կորյունը, Եզնիկ Կողբացին եւ Հովսեփ Պաղնացին Կոստանդնուպոլսից բերել են Աստվածաշնչի «Յոթանասնից» կոչվող հունարեն կանոնները եւ այլ գրականություն։ Սկիզբ է առել Աստվածաշնչի նախնական շտապ (փութանակի) կոչվող թարգմանության համեմատական խմբագրումը, չեղած հատվածների թարգմանումը, որով ստեղծվել է Աստվածաշնչի հայտնի Սահակ-Մեսրոպյան հայերեն թարգմանական բնագիրը։ Շարունակելով թարգմանական եւ խմբագրական աշխատանքը՝ Մաշտոցը եւ Սահակ Պարթեւը կազմել են հայ եկեղեցու Պատարագամատույցի, Ծիսարանի («Մաշտոցի»), ժամագրքի նախնական տարբերակները։ Մաշտոցը գրել է քարոզներ, ճառեր, ուղերձներ, կազմել է հունական երկերի մի ժողովածու, որը հետո ինքը թարգմանել է հայերեն, ըստ որոշ տվյալների խմբագրել է Գրիգոր Լուսավորչի «Հաճախապատում» քարոզների ժողովածուն։ Մաշտոցը եղել է ժամանակի խոշոր հայ բանաստեղծը։ Ըստ տեղեկությունների, ճգնակյաց կյանքի տարիներից սկսած նա հոգեւոր բանաստեղծություններ է հորինել։ Տառերի գյուտից հետո, երբ շատացան եկեղեցու ծեսերը, երգեցողությունը հայացնելու խնդիրները, Մաշտոցի ստեղծած երգերը որդեգրվեցին եկեղեցու կողմից, իսկ հետայգայում մտան Շարակնոցի մեջ։ Ըստ բազում վկայությունների շարակնոցներում կա շուրջ 130 բանաստեղծություն, այդ թվում Հարց. Տէր երկնից, Ողորմեա շարքերից։ Դրանք մեսրոպյան տառերով գրված բանաստեղծություններ են։ Մաշտոցի բանաստեղծությունները խորապես քնարական են, կրում են հեղինակի խոր ներշնչանքի կնիքը։ Ծով կենցաղոյս հանապազ զիս ալեկոծէ, Մրըրկեալ ալիք թշնամին ինձ յարուցանէ, Նաւապետ բարի, լեր անձին իմոյ ապաւէն։ (Շարական) Մաշտոցը Սահակ Պարթեւի հետ, հիմնադրել է հայ մասնագիտական երաժշտությունը նրանք կարգավորել են հայոց բանավոր ժողովրդական ու հոգեւոր ձայնեղանակները եւ օգտագործել եկեղեցական երաժշտության մեջ հայ մասնագիտական երաժշտության ելեւէջումը՝ պայմանավորելով հայոց լեզվի հնչերանգով։ Մաշտոցը եղել է նաեւ հայ երգի առաջին դպրոցական ուսուցիչը։ Մաշտոցը հայերենի առաջին ուսուցիչը լինելով՝ նաեւ հայ մանկավարժության առաջամարտիկն է։ Նա մշակել է հայոց լեզվի, հայ երաժշտության եւ հայկական նորաստեղծ դպրոցներում ուսուցանվող մյուս առարկաների դասավանդման սկզբունքները, որոշել է հայկական դպրոցի լեզվական հիմունքը դասավանդումն սկսել մեսրոպյան տառերի եւ հայերենի, որպես միակ մայրենի լեզվի, ուսուցմամբ, հանրակրթական առարկաները դասավանդել հայերեն, օտար լեզուները հայոց լեզվի հիման վրա։ Մաշտոցական այս հիմունքը հետագա դարերում ավանդական դարձավ հայկական դպրոցների համար թե հայրենիքում, թե հայրենիքից դուրս։ Մաշտոցի մանկավարժական հայացքների կարեւոր մի կողմն է դպրոցում դասավանդումը աշակերտներին լիովին հասկանալի լեզվով կատարելը։ Հայաստանի դպրոցներում հունարեն եւ ասորերեն դասավանդումը ամբողջությամբ հայերենով փոխարինելը հիմնական նպատակից բացի նաեւ մանկավարժական խորհուրդ է ունեցել։ Ստեղծագործություն Կյանքի վերջին տարիներին գրել է հոգեւոր շարականներ, կրոնա-փիլիսոփայական երկեր, զբաղվել է թարգմանությամբ։ Մեսրոպ Մաշտոցը գրել է շարականներ։ Շարականը հոգեւոր երգ է, օրհներգություն, որ կատարվում է կրոնական տոների ժամերգությունների ժամանակ։ Շարական բառն ստուգաբանվում է շար ականց, այսինքն՝ թանկարժեք քարերի շարք։ Շարակններն ունեին իրենց մեղեդին եւ կատարվում էին երգվելով։ Դրանց ասում են նաեւ ապաշխարանքի երգեր, որովհետեւ բովանդակությունն ապաշխարանքի էր, զղջումի խոսը, հոգու փրկության աղոթքը։ Մաշտոցի առաքելություն ու հիշատակ Մաշտոցի աշխարհայացքին բնորոշ է մարդու ինքնաճանաչման եւ կատարելագործման գաղափարը, մարդը իր ոչ կատարյալ լինելը ներքին անմաքրություններն ու արատավոր արարքները գիտակցում է Կատարյալ ճանաչելու եւ նրա հետ շփվելու շնորհիվ, որը մարդուն մղում է դեպի խոր զղջում, ապաշխարհություն եւ ճանապարհ բազում Կատարյալին մոտենալու ու ձուլվելու ներքնապես մաքրվելու եւ համընդհանուր սիրով լցվելու։ Մաշտոցի հասարակական հայացքների մեջ կարեւոր են ժողովրդին մայրենի լեզվով լուսավորելու, հայությունն ու հայրենիքը քրիստոնեական եկեղեցու եւ հայոց լեզվի ու հայ մատենագրության միջոցով միավորելու, ժողովրդի ազգային ինքնությունը պահպանելու գաղափարները։ Որպես անհատ Մաշտոցը, Մովսես Խորենացու վկայությամբ, գերազանցել է. «... բոլոր առաքինի մարդկանցից, որպիսիք այն ժամանակ կային։ Որովհետեւ ամբարտավանություն եւ մարդահաճությունը նրա վարքում երբեք տեղ չգտան, այլ հեզ, բարյացակամ եւ բարեմիտ լինելով, երեւում էր բոլորին երկնայինների սովորությամբ զարդարված։ Որովհետեւ նա հրեշտակի տեսք ուներ, բեղմնավոր միտք, պայծառ էր խոսքով, գործերով ժուժկալ»։ Կորյունը վկայում է՝ «...շատ բանտարկյալներ ու կալանավորներ եւ նեղյալներ ազատեց Քրիստոսի ահավոր զորությամբ կորզելով նրանց բռնակալների ձեռքից... շատ մուրհակներ պատռեց»։ Մաշտոցի մահից հետո հազարապետ Վահան Ամատունին եւ զորավար Հմայակ Մամիկոնյանը մեծ բազմությամբ նրա մարմինը տեղափոխում են Օշական, որտեղ երեք տարի անց Վահան Ամատունին տաճար է կառուցում, աճյունը տեղափոխում այնտեղ։ Նրա հիշատակը հարգելու համար Հովսեփ կաթողիկոսը հանձնարարում է Կորյունին գրելու Մաշտոցի կյանքն ու գործը։ Հայ եկեղեցին, նկատի ունենալով Մաշտոցի ժողովրդականությունը, նրան դասել է իր սրբերի շարքը։ 428 թվականին Հայաստանի արեւելյան մասում նույնպես վերացավ հայոց Արշակունիների պետականությունը։ Քաղաքական տեսակետից Հայաստանի համար այդ ծանր ժամանակաշրջանում Մաշտոցի գյուտով ծնունդ առած հայոց դպրությունը արագ ծաղկեց որպես երկրի քաղաքականապես անջատ մասերը հոգեւոր ու մշակութային զոդումով միավորող եւ հայությանը ձուլումից պատսպարող ուժ։ Հայաստանում եւ սփյուռքում Մաշտոցի անունով են կոչվում պետական ու հասարակական հիմնարկներ, դպրոցներ, փողոցներ եւ այլն։ 1962 թվականից Մաշտոցի անունն է կրում հայկական ամենահարուստ ձեռագրատունը՝ Մատենադարանը։ Օշականի ճանապարհին կանգնեցվել է մաշտոցյան այբուբենին նվիրված հուշակոթող։ Մաշտոցի անունն է կրում նաեւ Երեւան քաղաքի գլխավոր պողոտան։ Նրա անունով է կոչվում Օշականի գլխավոր փողոցը, միջնակարգ դպրոցը եւ Օշականում կա նրա անունը կրող եկեղեցի, որը կառուցվել է նրա շիրմի վրա։ Օշականում գործում է նաեւ նրա անունը կրող երիտասարդաց եւ պատանյաց միություններ։ Ծանոթագրություններ Ֆիլմեր Մեսրոպ Մաշտոց (1988) Հայֆիլմ, փաստագրական ֆիլմ նվիրված հայոց գրերի ստեղծման պատմությանը եւ Մեսրոպ Մաշտոցին։ Սցենարի հեղինակ Արտաշես Մարտիրոսյան, ռեժիսոր Լեւոն Մկրտչյան։ Արտաքին հղումներ Koryun, The Life of Mashtots. Translation into the Russian language and Introduction by Sh.V.Smbatyan and K.A.Melik-Oghajanyan; Moscow, 1962. Classical Music Archives: Saint Mesrop Mashtots Catholic Encyclopedia; (entry: Mesrob or, alternately, "Mashtots") Հայ Առաքելական Եկեղեցու սրբեր Հայ մատենագիրներ Հայ լեզվաբաններ 4-րդ դարի քրիստոնեական սրբեր Եկեղեցու հայրեր Եկեղեցու ուսուցիչներ Հայ թարգմանիչներ Հայ աստվածաբաններ Հայ գյուտարարներ Հայ մշակութային գործիչներ Հայ հասարակական գործիչներ Անձինք նամականիշերի վրա Անձինք մետաղադրամների վրա Հայ բանասերներ Հայ գիտնականներ Աստվածաշնչի թարգմանիչներ Կաթոլիկ եկեղեցու սրբեր Հայ ակադեմիկոսներ


text: Ռուբեն Հայրապետյանը 2003-ից ՌԴ քաղաքացի է. ՀՀ գլխավոր դատախազություն 04-08-2020 16:13:48 | Հայաստան | Մամլո հաղորդագրություն «Թեեւ ՌԴ գլխավոր դատախազությունից դեռեւս չենք ստացել Ռուբեն Հայրապետյանի նկատմամբ միջպետական հետախուզումը ՌԴ տարածքում դադարեցնելու եւ դրա հնարավոր հիմքերի մասին հարցման պատասխանը, սակայն վարույթն իրականացնող մարմնի կողմից քրեական գործի շրջանակներում ձեռք են բերվել տվյալներ, որոնք փաստում են, որ Ռ. Հայրապետյանը 2003 թ. հունիսի 20-ից հանդիսանում է ՌԴ քաղաքացի»,- 1lurer.am-ի հարցին ի պատասխան տեղեկացրեց ՀՀ գլխավոր դատախազի խորհրդական Գոռ Աբրահամյանը: Հիշեցնենք՝ օրերս Ռուսաստանը դադարեցրել է ՀՀԿ-ական նախկին պատգամավոր Ռուբեն Հայրապետյանի հետախուզումը իր տարածքում։ ՀՀ գլխավոր դատախազությունը հետախուզման դադարեցման պատճառներն իմանալու համար դիմել էր ՌԴ իրավապահներին։ ԱԺ ՀՀԿ խմբակցության նախկին պատգամավոր Ռուբեն Հայրապետյանը մեղադրվում է 2 քրեական գործով` քաղաքացուն ֆիզիկական ուժեղ ցավ կամ հոգեկան ուժեղ տառապանք պատճառելու, ազատությունից ապօրինի զրկելու, ինչպես նաեւ ինքնիրավչության համար. այս քրեական գործով մեղադրյալի կարգավիճակ ունի նաեւ Հայրապետյանի որդին: Երկրորդ գործով նա մեղադրվում է ծանր հետեւանքներ առաջացնելով՝ պաշտոնեական լիազորությունները չարաշահելուն դրդելու եւ ծանր հետեւանքներ առաջացնելով՝ որպես կազմակերպության ծառայող կարգադրիչ լիազորությունները չարաշահելու համար: Այս գործով էլ որպես մեղադրյալ ներգրավված են Երեւանի նախկին փոխքաղաքապետ Վահե Նիկոյանն ու քաղաքապետարանին ենթակա ընկերության ներկայացուցիչ Գեւորգ Հակոբյանը: Շոյգուի ծաղրից հետո Բաքուն հրաժարվեց (377) Գտեք միասնության բանալին. այժմ նոր սերնդի հերթափոխն է (264) Մենք փառաբանում ենք մեր կողքին ապրող մարդկանց, ովքեր չեն վախեցել համարձակ գտնվել. Աննա Հակոբյան (228)


Նախքան այդ, հոկտեմբերի 13-ին Երեւանում բացվել էր սպառազինությունների եւ պաշտպանական տեխնոլոգիաների ArmHiTec-2016 միջազգային ցուցահանդեսը, որին մասնակցում էին ՀՀ եւ ՀԱՊԿ անդամ երկրների բարձրաստիճան պաշտոնյաներ:


Գլխավոր ՕԳՏԱԿԱՐ, ՀԵՏԱՔՐՔԻՐ, ԱՆՀԱՎԱՆԱԿԱՆ 16 խորամանկություններ տնային տնտեսուհիների համար Կյանքը բաղկացած է մանրուքներից եւ այնքան հաճելի է իմանալ մի քանի խորամանկություններ, որոնք հեշտացնում են կենցաղը: Այդ պատճառով, շտապում ենք կիսվել Ձեզ հետ այս 16 խորհրդով, որոնք անպայման կգնահատի յուրաքանչյուր տնային տնտեսուհի. 1. Որպեսզի մեղրը չկպչի գդալին, ձիթապատեք այն: 2. Ծղոտը մտցրեք կետչուպի շշի մեջ, պտտեք եւ հանեք: Դրանից հետո կետչուպը կհոսի առանց ցայտելու եւ այն հանգիստ հնարավոր կլինի թափահարել: 3. Անպայաման չէ ամեն անգամ գինու շշից հանել փայլաթիթեղը (ֆոլգա), որպեսզի հանեք խցանը: մտցրեք խցանահանը խցանի մեջ փայլաթիթեղի վրայով: 4. Ուզո՞ւմ եք արագ թելել ասեղը, թելի ծայրին քսեք եղունգի լաք: Այդպես ավելի հեշտ կլինի: 5. Ուզո՞ւմ եք, որպեսզի զգեստապահարանում դրված հագուստները անուշ բուրեն: Պահարանի դարակների վրա տեղադրեք անուշաբույր օճառներ: Բացելով պահարանը եւ հանելով հագուստները Դուք ամեն անգամ կհիանաք Ձեր սիրելի բույրով: 6. Որպեսզի վերնաշապիկը հեշտ եւ արագ արդուկվի, չորացուցիչի մեջ գցեք մի քանի խորանարդ սառույց, միացրեք այն եւ չորացրեք մի քանի րոպե: Ծալքեր չեն լինի: 7. Մեխելուց օգտագործեք լվացքի ամրացուցիչ, կամ սանր եւ Ձեր ձեռքերը չեն վնասվի: 8. Խորհուրդ նրանց, ովքեր պատրաստվում են տեղափոխվել: Բաժակներն ու գավաթները տեղադրեք գուլպաների մեջ: Այդ կանխարգելիչ գործողությունները կբարձրացնեն բաժակների առանց կոտրվելու տեղ հասնելու շանսերը: 9. Որպեսզի լոգարանում հայելին չքրտնի, քսեք այն սափրվելու մածուկով, իսկ հետո մաքրեք այն փափուկ կտորով: 10. Կահույքի կամ ամանների վրայից հեշտությամբ կարելի է պոկել կպչուն պիտակները, եթե նախքան պոկելը տաքացնեք այն մազահարդարիչով (ֆեն): 11. Սափրեք Ձեր սվիտերը կամ վերարկուն: Այդպիսով Դուք կազատվեք քրքոտվածությունից: 12. Պեմզայի օգնությամբ նույնպես կարելի է վերացնել քրքոտվածությունը: 13. Խորհուրդ մեծ ընտանիքներին՝ ատամի խոզանակները կարելի է պահել գդալների համար նախատեսված դարակների մեջ: 14. Արեւային եւ այլ ակնոցներ պահելու հարմարավետ եւ պարզ միջոց: 15. Սկավառակները կարելի է օգտագործել որպես կախիչների բաժանիչ: Կարելի է նույնիսկ գրությամբ պիտակներ պատրաստել: 16. Կպչուն ներկագլանով կարելի է մաքրել կանացի պայուսակների դժվար հասանելի մասերը: Նախորդ հոդվածըՄաքս Ֆրայը սիրո, հիմարության եւ կատուների մասին Հաջորդ հոդվածըՄասնագիտության ընտրությունը ըստ նումերոլոգիայի Հորոսկոպ 20 տարեկանից բարձրերի համար: Mediamag-ը կպատմի թե որ կենդանակերպի նշաններն են համարվում լավագույն սիրուհիները: 12-րդ տեղ՝ Ձկներ Ձկները շատ զգայուն անձնավորություններ են, բայց հենց դա է...